cyanic-selkie/wikianc huggingface dataset:
തിരുമണിമംഗലം ശ്രീമഹാദേവർ ക്ഷേത്രം, കുടശ്ശനാട്
മധ്യ തിരുവിതാംകൂറിലെ ഓണാട്ടു കരയിൽ പെട്ട ഒരു പ്രധാന ക്ഷേത്രം ആണ് തിരുമണിമംഗലം ശ്രീമഹാദേവർ ക്ഷേത്രം. ഈ ക്ഷേത്രം 'അണികുന്നത്ത് അമ്പലം' എന്നും കൂടി  അറിയപെടുന്നു. മഹാദേവർ ക്ഷേത്രം എന്ന് പറയുന്നുണ്ടെങ്കിലും, ശ്രീമഹാദേവർക്കും, ശ്രീമഹാവിഷ്ണുവിനും തുല്യ പ്രാധാന്യം ആണ് ഇവിടെ. ആലപ്പുഴ ജില്ലയിൽ, മാവേലിക്കര താലൂക്കിൽ , പാലമേൽ വില്ലേജിൽ, കുടശ്ശനാട് എന്ന ഗ്രാമത്തിൽ ( അടുത്ത പട്ടണം പന്തളം , 5 കി.മീ ) അതിവിശാലമായ കരിങ്ങാലി പുഞ്ചയുടെ ( കരിങ്ങാലി കായല്/ കരതലതീർത്ഥപൊയ്ക) കിഴക്കേ കരയിൽ ഈ  മഹാക്ഷേത്രം സ്ഥിതി ചെയ്യുന്നു. പ്രധാന പ്രതിഷ്ഠകൾ ഒരേ നാലമ്പലത്തിൽ കിഴക്ക് ദർശനമായ രണ്ട് വ്യത്യസ്ത ശ്രീകോവിലുകളിലായി സ്വയംഭൂ ആയ ശ്രീമഹാദേവനും, ചതുർബാഹു ആയ ശ്രീമഹാവിഷ്ണുവും സാന്നിധ്യം ചെയ്യുന്നു. ക്ഷേത്രോല്പത്തിയെ കുറിച്ചുള്ള ഐതീഹ്യം പഞ്ചപാണ്ഡവരിൽ മൂന്നാമനും വില്ലാളി വീരനും ആയ അർജ്ജുനനും ആയി ബന്ധപ്പെടുത്തി പറഞ്ഞു കേൾക്കുന്നു. പാശുപതാസ്ത്രം നേടുന്നതിനായി ഭഗവാൻ ശ്രീകൃഷ്ണൻറെ നിർദ്ദേശ പ്രകാരം അർജ്ജുനൻ പരമശിവനെ തപസ്സു ചെയ്യാൻ ആരംഭിച്ചു. കുറേകാലം കഴിഞ്ഞപ്പോൾ അർജ്ജുനനെ പരീക്ഷിക്കുന്നതിനായി ശ്രീപരമേശ്വരനും, ശ്രീപാർവ്വതി ദേവിയും ഒരു കാട്ടാളൻറെയും കാട്ടാളത്തിയുടെയും വേഷത്തിൽ അവിടെ എത്തി. അമ്പെയ്തു വീഴ്ത്തിയ ഒരു കാട്ടുപന്നിയുടെ പേരിൽ കാട്ടാള വേഷധാരിയായ ഭഗവാനും അർജ്ജുനനും തമ്മിൽ വാക്കേറ്റമായി, പിന്നീട് അത് യുദ്ധത്തിൽ കലാശിച്ചു. ഭഗവാന് നേരെ അർജ്ജുനൻ അയക്കുന്ന ബാണങ്ങൾ എല്ലാം ശ്രീപരമേശ്വരിയുടെ മായയാൽ പുഷ്പങ്ങളായി മഹാദേവൻറെ മേൽ വർഷിച്ചു. എന്നാൽ കാട്ടാളൻറെ അമ്പേറ്റ് അർജ്ജുനൻ ആകെ പരവശനായി തീരുകയും ചെയ്തു. മാത്രമല്ല കാട്ടാളൻ അർജ്ജുനനെ മല്ല യുദ്ധത്തിന് വിളിക്കുകയും അവസാനം  അദ്ദേഹത്തെ പൊക്കി എടുത്ത് ദൂരേക്ക് എറിയുകയും ചെയ്തു. ഇത്രയും ആയപ്പോഴേക്കും ദയ തോന്നിയ ഭഗവതി 'പരീക്ഷണം അവസാനിപ്പിച്ചാലും' എന്ന് ഭഗവാനോട് അപേക്ഷിക്കുകയും ചെയ്തു. ദൂരെ ചെന്ന് വീണ അർജ്ജുനൻ ആകെ വിഷണ്ണനായി കണ്ണുനീരോടെ കുറച്ച് മണ്ണ് എടുത്ത് കുഴച്ച് ശിവലിംഗം ഉണ്ടാക്കി ഭഗവാനെ പ്രാർത്ഥിച്ചു പൂജിക്കുവാൻ തുടങ്ങി. പാണ്ഡവരുടെ ഏത് വിഷമാവസ്ഥയിലും ഓടി എത്തുന്ന ഭഗവാൻ ശ്രീകൃഷ്ണസ്വാമി അർജ്ജുനൻറെ ചിത്തത്തിൽ പ്രത്യക്ഷനായി, 'അഹന്ത വെടിഞ്ഞ് ഭക്തിയോടു കൂടി കണ്ണ് തുറന്ന് നിൻറെ മുന്നിൽ നിൽക്കുന്ന പരമാത്മാവിനെ അറിയൂ' എന്ന് അരുളി ചെയ്തു. അതോടൊപ്പം 'മായ നീക്കി അർജ്ജുനനെ അനുഗ്രഹിച്ചാലും' എന്ന് കാട്ടാളത്തിയുടെ രൂപത്തിൽ നിൽക്കുന്ന  ശ്രീപാർവ്വതി ദേവിയോട് അപേക്ഷിക്കുകയും ചെയ്തു ശ്രീവാസുദേവൻ. പരാശക്തിയുടെ അനുഗ്രഹത്താൽ മായ നീങ്ങി ഭക്തിയോടെ കണ്ണ് തുറന്ന അർജ്ജുനൻ കാട്ടാള ദമ്പതികളുടെ സ്ഥാനത്ത് അത്യന്തം തേജസ്സോടെ വിളങ്ങി നിൽക്കുന്ന ശ്രീപാർവ്വതിപരമേശ്വരന്മാരെ കണ്ട് ഓടിച്ചെന്ന് കാൽക്കൽ വീണ് മാപ്പപേക്ഷിക്കുകയും ചെയ്തു. അർജ്ജുനിൽ സംപ്രീതരായ ഭഗവാനും, ഭഗവതിയും അനുഗ്രഹ വർഷം ചൊരിഞ്ഞ് പാശുപതാസ്ത്രം ഉൾപ്പെടെയുള്ള വരങ്ങളും നൽകി മറഞ്ഞു. അർജ്ജുനൻ ഏറെ ആനന്ദചിത്തനായി ഭഗവാനെ സ്തുതിച്ചു. ശ്രീപരമേശ്വരൻ സദാശിവ ഭാവത്തിൽ 'സ്വയംഭൂലിംഗം' ആയി ഈ പ്രദേശത്ത് സാന്നിധ്യം ചെയ്യുകയും ചെയ്തു. (പാണ്ഡവരുടെ കഥയുമായി ബന്ധപെടുത്തി പല പ്രദേശങ്ങളും, ക്ഷേത്രങ്ങളും മധ്യതിരുവിതാംകൂറിൽ കാണാം. ചില ഉദാഹരണങ്ങൾ പറഞ്ഞാൽ ആറന്മുള പാർത്ഥസാരഥി ക്ഷേത്രം, തൃപ്പുലിയൂർ ക്ഷേത്രം, തിരുവൻവണ്ടൂർ ക്ഷേത്രം, തൃക്കൊടിത്താനം ക്ഷേത്രം, തൃച്ചിറ്റാറ്റ് മഹാവിഷ്ണു ക്ഷേത്രം, പാണ്ഡവർകാവ് ഭഗവതി ക്ഷേത്രം മുതലായ ക്ഷേത്രങ്ങൾ പാണ്ഡവരുമായി ബന്ധപ്പെട്ടുകിടക്കുന്നു. കൂടാതെ ഒരു പ്രധാന മലനടയായ പോരുവഴി പെരുവിരുത്തി മലനട കൗരവപ്രമുഖനായ ദുര്യോധനനുമായി ബന്ധപ്പെട്ടു കിടക്കുന്നു. അർജ്ജുനൻറെ ഖാണ്ഡവദഹനവുമായി ബന്ധപ്പട്ട കഥകളും മധ്യ തിരുവിതാംകൂറിൽ പ്രചാരത്തിൽ ഉണ്ട്.)
ശ്രീപരമേശ്വരനും, ഗൗരിഭഗവതിയും സാന്നിധ്യം ചെയ്ത ഈ തപോഭൂമി പിന്നീട് ഏറെ നാള് ഒരു പ്രധാന ആരാധനാ കേന്ദ്രമായി നിലനിന്നു. കാലാന്തരത്തിൽ ആരാധന അന്യം നിന്നു പോവുകയും പ്രദേശം കാടുമൂടി പോവുകയും ചെയ്തു. അതിനുശേഷം ഈ പ്രദേശത്ത് നൂറ്റാണ്ടുകൾക്ക് മുമ്പ് ഒരു സ്ത്രീ ചവറ് അറക്കാൻ വന്നപ്പോൾ  മൂർച്ച കൂട്ടുന്നതിനായി അരിവാള് ഒരു ശിലയിൽ ഉരച്ചു. രക്ത പ്രവാഹം കണ്ടതിനെ തുടർന്ന് ഭയന്ന് പോയ അവർ തൻറെ കൂട്ടാളികളെ വിളിച്ച് കൂട്ടുകയും അവർ അന്നത്തെ നാടുവാഴിയെ വിവരം അറിയിക്കുകയും ചെയ്തു. നാടുവാഴി തന്ത്രി പ്രമുഖരെ വരുത്തുകയും,  സ്വയംഭൂ ആയ ശിവലിംഗം ആണെന്ന് സ്ഥിരീകരിക്കുകയും, ക്ഷേത്രം പണിത്‌ വേണ്ടുന്ന പൂജാദികാര്യങ്ങള് നിശ്ചയിക്കുകയും ചെയ്തു. പിന്നീട് കാലാന്തരത്തിൽ ഈ ക്ഷേത്രഭൂമിയിൽ ശ്രീപരമേശ്വരനോട് ഒപ്പം  അഭൂതപൂർവ്വമായ രീതിയിൽ മഹാവിഷ്ണു ചൈതന്യം കൂടി ഉണ്ട് എന്ന് തെളിയുകയും,  ശിവന്റെ ശ്രീകോവിലിന് വടക്ക് വശത്തായി മറ്റൊരു ശ്രീകോവില് പണിത് ചതുർബാഹുവായ വിഷ്ണു വിഗ്രഹം തുല്യപ്രാധാന്യത്തോട് കൂടി പ്രതിഷ്ഠിക്കുകയും ചെയ്തു. മഹാദേവരോടോപ്പം ശ്രീമന് നാരായണനും പൂജാദികാര്യങ്ങൾ ചിട്ടപ്പെടുത്തി. അങ്ങനെ ശ്രീമഹാദേവനും, ശ്രീമഹാവിഷ്ണുവും തുല്യ പ്രാധാന്യത്തോടെ ഒരേ നാലമ്പലത്തിൽ വാണരുളുന്ന അപൂർവ്വം ക്ഷേത്രങ്ങളിൽ ഒന്നായി തിരുമണിമംഗലം ക്ഷേത്രം. ഭക്തജന സംരക്ഷണാർത്ഥം ശ്രീപരമേശ്വരനും, ശ്രീമഹാവിഷ്ണുവും 'അണി ചേർന്ന സ്ഥലം' - ഒന്ന് ചേർന്ന സ്ഥലം - 'അണികുന്നത്ത്' ആയി എന്ന് പറയപ്പെടുന്നു. കൂടാതെ, കിരാതരൂപിയായ ഭഗവാൻ അർജ്ജുനനെ പൊക്കി എടുത്ത് ദൂരേക്ക് എറിഞ്ഞപ്പോൾ അർജ്ജുനൻ  'അണിവിരൽ കുത്തി' നിലത്ത് വീണതിനാൽ 'അണികുന്നത്ത്' ആയി എന്നും പറയപ്പെടുന്നു. അതും കൂടാതെ, കായംകുളം രാജാവിൻറെ നേതൃത്വത്തിൽ വൻപടയെ ചെറുക്കാൻ യോദ്ധാക്കൾ അണിചേർന്ന സ്ഥലം 'അണികുന്നത്ത്' ആയി എന്നും പറയപെടുന്നു. ഒരു കാലത്ത് ധാരാളം സമ്പത്ത് ഉണ്ടായിരുന്ന മഹാക്ഷേത്രം ആയിരുന്നു തിരുമണിമംഗലം ക്ഷേത്രം. എന്നാൽ ഇന്ന് എല്ലാം അന്യാധീനപെട്ടിട്ടുണ്ട്. പണ്ട് 1000 പറ നെല്ലിനുള്ള വയലും, അതിനു തക്ക കരപുരയിടങ്ങളും ഉണ്ടായിരുന്നു ക്ഷേത്രത്തിന്. തിരുമണിമംഗലം ശരിക്കും '' മണി ( രത്നം ) മംഗലം" ആയിരുന്നു. അതിൽ നിന്നും ക്ഷേത്രത്തിൽ പണ്ട് ധാരാളം വിലപിടിപ്പുള്ള സമ്പത്ത് ഉണ്ടായിരുന്നു എന്ന് അനുമാനിക്കാം. 'തിരു' എന്ന് ബഹുമാനപുരസ്സരം ചേർക്കുന്ന വാക്കാണ്. ഈ ക്ഷേത്രം പലപ്പോഴായി പുനർ നിർമ്മിക്കപെട്ടിട്ട് ഉണ്ടെന്ന്  പറഞ്ഞു കേട്ടിട്ടുണ്ട്. ഇപ്പോള് ഉള്ള ശ്രീകോവിലുകളും നമസ്കാര മണ്ഡപങ്ങളും നാടുവാഴി ആയിരുന്ന കായംകുളം രാജാവ് നിർമ്മിച്ചതാണ്. അതിർത്തി പ്രദേശം ആയിരുന്നത് കൊണ്ട് കായംകുളം രാജാവ് പലപ്പോഴായി ഇവിടേക്ക് എഴുന്നള്ളി വന്നിട്ടുണ്ട്.  തിരുവിതാംകൂറിലെ അനിഴം തിരുനാൾ മാർത്താണ്ഡവർമ്മയുടെ ഭീഷണി നിലനിന്നിരുന്ന സമയത്ത് കായംകുളം രാജാവ് പലപ്പോഴായി കുടശ്ശനാട് എഴുന്നള്ളി പാർത്തിട്ടുണ്ട്.  ക്ഷേത്രത്തിനോട് ചേർന്ന് കൊട്ടാരവും ഉണ്ടായിരുന്നു . പന്തളം രാജ്യം തിരുവിതാംകൂറിനോട് കൂറ് പുലർത്തുന്ന സമയം ആയിരുന്നു അത്. അതിനാൽ പന്തളം വഴി കുടശ്ശനാട് അതിർത്തി കടന്ന് തിരുവിതാംകൂർ സൈന്യം എത്താൻ സാധ്യത കൂടുതലായിരുന്നു.  മാർത്താണ്ഡവർമ്മ കായംകുളം പിടിച്ചെടുത്തപ്പോൾ കുടശ്ശനാടും, ക്ഷേത്രവും എല്ലാം  തിരുവിതാംകൂറിൻറെ ഭരണത്തിൻ കീഴിൽ  ആയി. ടിപ്പുവിന്റെ പടയോട്ട കാലത്ത് ഒരു മുൻകരുതൽ എന്ന നിലയിൽ കരിങ്ങാലി ചാലിൽ ഒളിപ്പിച്ച സ്വർണ്ണകൊടിമരങ്ങളെ പറ്റിയും, വിലപിടിപ്പുള്ള ക്ഷേത്ര സമ്പത്തുക്കളെപ്പറ്റിയും അതിനു ഇപ്പോഴും കാവൽ നില്ക്കുന്ന ഉഗ്രമൂർത്തികളായ ഭൂതത്താന്മാരെ പറ്റിയും വാമൊഴി കേട്ടിട്ടുണ്ട്. (ടിപ്പുവിന് ആലുവ പുഴ കടന്ന് തെക്കോട്ട് പ്രവേശിക്കാൻ കഴിഞ്ഞില്ല,  അതിനാൽ തിരുവിതാംകൂറിലെ പുരാതന ക്ഷേത്രങ്ങൾ തകർക്ക പെടാതെ നിലനിന്നു എന്നത് ചരിത്രം)
തിരുമണിമംഗലം ക്ഷേത്രത്തിലെ പ്രധാന ആട്ടവിശേഷം കുംഭത്തിലെ ഉത്രം ആണ്. താന്ത്രികമായ ചടങ്ങുകൾക്ക് പ്രാധാന്യം ഉള്ള ഉത്സവം ആണ് ഇവിടുത്തേത്. കുംഭത്തിലെ ഉത്രം ആറാട്ട് വരത്തക്ക വിധത്തില് കൊടിയേറി എട്ട് ദിവസത്തെ ഉത്സവം ആണ് ഇവിടെ. ഒരുപോലെ രണ്ട് കൊടിയേറ്റം, ഒരേ സമയം നടക്കുന്ന രണ്ട് ഉത്സവബലി , രണ്ട് ആറാട്ട് എന്നിവ ഇവിടുത്തെ പ്രത്യേകതകളാണ്. ഇവിടെ എന്ത് ചെയ്താലും രണ്ടായി ചെയ്യണം എന്നാണ് പറയുന്നത്. അതിപ്പോ അർച്ചനയോ, നിവേദ്യ വഴിപാടുകളോ, നടയ്ക്ക് വെക്കുന്നതോ , ഉത്സവകാലത്തെ പ്രധാന വഴിപാട് ആയ നിറപറ സമർപ്പണമോ അങ്ങനെ എന്ത് ആയാലും രണ്ടായി ചെയ്യണം എന്നാണ്. ഉത്സവകാലത്ത് ആയില്യം നാളില് നാഗരാജാവിനും, നാഗയക്ഷിക്കും വർഷത്തിൽ ഒരിക്കൽ മാത്രം നടത്തുന്ന വിശേഷാല് നൂറും പാലും നടത്തുന്നു. ആറാട്ടിന് മഹാദേവരും വിഷ്ണുദേവനും രണ്ട് ആനപ്പുറത്തായി എഴുന്നള്ളി ക്ഷേത്രം വലം വച്ച് പടിഞ്ഞാറെ നടയില് എത്തുമ്പോള് മറ്റൊരു ആനപ്പുറത്ത് ശ്രീപാർവ്വതിദേവിയെ കൂടീ എഴുന്നള്ളിക്കുന്നു. മറ്റ് രണ്ട് അകമ്പടി ആനകളെകൂട്ടീ ദേവീദേവന്മാര് ആറാട്ടിന് പുറപ്പെടുന്നു. ശൈവ - വൈഷ്ണവ - ശാക്തേയ മൂർത്തികളുടെ ഈ കൂടീ എഴുന്നള്ളത്ത് വർഷത്തിൽ ഒരിക്കൽ മാത്രം നടക്കുന്നതും അത്യപൂർവ്വവും ഏറ്റവും ശ്രേഷ്ഠവും ദർശനപ്രധാനവും ആണ്. മഹാദേവരുടെയും മഹാവിഷ്ണുവിന്റെയും ആറാട്ട് ദിവസം മാത്രം ആണ് ശ്രീപരമേശ്വരി ശ്രീലകം വിട്ട് പുറത്ത് എഴുന്നള്ളുന്നത്. ആറാട്ട് എഴുന്നള്ളത്ത് കുടശ്ശനാട് കടയ്ക്കമൂത്തേടത്ത് ശ്രീധർമ്മശാസ്താ ക്ഷേത്രത്തിൽ എത്തിയ ശേഷം ഭഗവതി മകനോടൊപ്പം ക്ഷേത്രത്തിൽ  വിശ്രമിക്കുകയും മഹാദേവരും വിഷ്ണുദേവനും കടയ്ക്കമൂത്തേടത്ത് മകന്റെ ക്ഷേത്രകുളത്തിൽ ആറാടീ നൈവേദ്യ പൂജയെല്ലാം കഴിഞ്ഞ് തിരികെ എത്തി ദീപാരാധന കഴിഞ്ഞ് തിരുമണിമംഗലത്തേക്ക് പുറപ്പെടാൻ തയ്യാറെടുക്കുന്നു. അടുത്തവർഷം വീണ്ടും വരാം എന്ന് പറഞ്ഞ് ശ്രീപരമേശ്വരനും, ശ്രീപരമേശ്വരിയും , ശ്രീമൻ നാരായണനും മകനായ ശ്രീധർമ്മശാസ്താവിനോട് യാത്ര പറഞ്ഞ് ഇറങ്ങുന്നു. മധ്യതിരുവിതാംകൂറിലെ മറ്റ് എല്ലാ ക്ഷേത്രങ്ങളിലെയും പോലെ ഇവിടുത്തെ ആറാട്ട് ഘോഷയാത്രയും കേമമാണ്. എല്ലാവിധ വാദ്യ മേളങ്ങളോടും, തീവട്ടികളും , ധാരാളം താലപ്പൊലികളോടും , വായ്കുരവകളുടെയും , ആർപ്പ് വിളികളുടെയും, ഗജവീരന്മാരുടെയും അകമ്പടിയോടു കൂടി ക്ഷേത്രത്തിൽ തിരികെ എത്തി കൊടി ഇറങ്ങുന്നു. കുംഭത്തിലെ ഉത്രമാണ് പ്രധാനം എങ്കിലും ശിവരാത്രിയും, അഷ്ടമിരോഹിണിയും , മണ്ഡലചിറപ്പും എല്ലാം ഇവിടെ വിശേഷാൽ കൊണ്ടാടുന്നു. നവരാത്രികാലത്ത് പടിഞ്ഞാറെ നടയിൽ പുസ്തകം പൂജവെക്കുകയും, വിജയദശമി ദിവസം ഭഗവതിയുടെ സന്നിധിയിൽ കുട്ടികളെ എഴുത്തിനിരുത്തുകയും ചെയ്യുന്നു. വൃശ്ചികത്തിലെ കാർത്തിക നാളിൽ പടിഞ്ഞാറേ നടയിൽ ശ്രീപാർവ്വതി ദേവിയുടെ  തിരുമുമ്പിൽ പൊങ്കാല സമർപ്പണം അത്യധികം ഭംഗിയായി കൊണ്ടാടുന്നു. പുണ്യമായ പതിനെട്ട് കൈവഴികള് ഉള്ള കരിങ്ങാലി പുഞ്ചയുടെ കരയില് ആയതു കൊണ്ടും മഹാവിഷ്ണു ചൈതന്യം ഉള്ളതു കൊണ്ടും കർക്കിടക വാവുബലിക്ക് ഇവിടെ ധാരാളം ആളുകള് എത്താറുണ്ട്. ശൈവവും, വൈഷ്ണവും ആയ ആരാധനയ്ക്ക് ഒരുപോലെ ഉത്തമമാണ് ഈ മഹാക്ഷേത്രം. ഇവിടുത്തെ ദേവന്മാര് ആശ്രിതവത്സരും വിളിച്ചാല് വിളിപ്പുറത്ത് എത്തുന്നവരും ആണ്. ശിവന് പൊതുവേ ഉഗ്രഭാവം പറയാറുണ്ടെങ്കിലും വിളങ്ങിനില്ക്കുന്ന വൈഷ്ണവകലയുടെയും ( മഹാവിഷ്ണു), ത്രൈലോക്യസുന്ദരിയും ശൃംഗാരരൂപിണിയുമായ ശ്രീപാർവ്വതി ദേവിയുടെയും സാന്നിധ്യം കൊണ്ടും " അണികുന്നത്ത് മഹാദേവർ " സൗമ്യനും, ക്ഷമയുള്ളവനും , അതീവ ശക്തിചൈതന്യമായും വാണരുളുന്നു.
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
രൂപീന്ദർ പാൽ സിങ്
ഒരു പ്രമുഖ ഇന്ത്യൻ  ഹോക്കി താരമാണ് രൂപീന്ദർ പാൽ സിങ്. ടീമിലെ  ഫുൾ ബാക് കളിക്കാരനാണ് രൂപീന്ദർ സിങ്. . 2014 ൽ ഗ്ലാസ്‌ഗോവിൽ നടന്ന കോമ്മൺ വെൽത്ത് ഗെയിംസിൽ ഇന്ത്യയെ പ്രതിനിധീകരിച്ചു.
ആദ്യകാല ജീവിതം
രൂപീന്ദർ സിങ്ങിന് ആറടിയിൽ അധികം ഉയരമുണ്ട്. കുടുംബത്തിലെ ഏറ്റവും ഇളയവനായ രൂപീന്ദർ പതിനൊന്നാം വയസ്സുമുതൽ ഹോക്കി കളിതുടങ്ങിയിട്ടുണ്ട്. പഞ്ചാബിലെ ഹോക്കി കേന്ദ്രമായ ഫരീദ്‌കോട്ടിൽ ജനിച്ച രൂപീന്ദർ പ്രമുഖ ഹോക്കി കളിക്കാരനായ ഗഗൻ അജിത് സിങ്ങുമായി ബന്ധപ്പെട്ടാണ് ഹോക്കിയിലെത്തുന്നത്. ചണ്ഡിഗഡ് ഹോക്കി അക്കാദമിയിൽ സെലക്ഷൻ ലഭിച്ചു.
അവലംബം
വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:1990-ൽ ജനിച്ചവർ
സോൺ റൂജ്
വലത്ത്‌|ലഘുചിത്രം|300x300ബിന്ദു| യുദ്ധത്തെത്തുടർന്ന് ഉടനടി അവസ്ഥ കാണിക്കുന്ന മാപ്പ്: ചുവപ്പിൽ പൂർണ്ണമായും നശിച്ച പ്രദേശങ്ങൾ, മഞ്ഞയിൽ വലിയ നാശനഷ്ടമുണ്ടായ പ്രദേശങ്ങൾ, പച്ചയിൽ മിതമായ കേടുപാടുകൾ സംഭവിച്ച പ്രദേശങ്ങൾ, കേടാകാത്ത പ്രദേശങ്ങൾ നീല വലത്ത്‌|ലഘുചിത്രം| ലോംഗ്വാലിനടുത്തുള്ള ( സോം ) ഡെൽ‌വിൽ വുഡിലെ ഒരു ജർമ്മൻ ട്രെഞ്ച് 1916 ൽ റെഡ് സോണിൽ നശിച്ചു ലഘുചിത്രം| വെർഡൂൺ യുദ്ധഭൂമി (2005) ഒന്നാം ലോക മഹായുദ്ധത്തിനുശേഷം ഫ്രഞ്ച് സർക്കാർ ഒറ്റപ്പെട്ട വടക്കുകിഴക്കൻ ഫ്രാൻസിലെമ്പാടുമുള്ള പ്രദേശങ്ങളുടെ ഒരു ശൃംഖലയാണ് സോൺ റൂജ് (ഇംഗ്ലീഷ്: റെഡ് സോൺ ). 1200 km2 വ്യാപിച്ചുകിടക്കുന്ന ഭൂമി, മനുഷ്യരുടെ വാസസ്ഥലത്തിനായുള്ള സംഘർഷം മൂലം ശാരീരികമായും പാരിസ്ഥിതികമായും കേടുപാടുകൾ സംഭവിച്ചു. പഴയ യുദ്ധക്കളങ്ങൾ ഉടനടി വൃത്തിയാക്കാനുള്ള ശ്രമത്തിനുപകരം, പ്രകൃതിയിലേക്ക് മടങ്ങാൻ ഭൂമിയെ അനുവദിച്ചു. നിയന്ത്രണ മേഖലകൾ വളരെയധികം കുറച്ചിട്ടുണ്ടെങ്കിലും സോൺ റൂജിനുള്ള നിയന്ത്രണങ്ങൾ ഇന്നും നിലനിൽക്കുന്നു.
യുദ്ധത്തിനു തൊട്ടുപിന്നാലെ സോൺ റൂജ് "പൂർണ്ണമായും നശിപ്പിക്കപ്പെട്ടത്, വസ്തുനാശം : 100%. കൃഷിക്ക് നാശം: 100%. വൃത്തിയാക്കാൻ അസാധ്യം,  മനുഷ്യജീവിതം അസാധ്യം  എന്നാണ്  ".നിർവചിക്കപ്പെട്ടിരിക്കുന്നത്
ഫ്രഞ്ച് നിയമപ്രകാരം, സോൺ റൂജിൽ പാർപ്പിടം, കൃഷി, വനവൽക്കരണം തുടങ്ങിയ പ്രവർത്തനങ്ങൾ താൽക്കാലികമായി അല്ലെങ്കിൽ ശാശ്വതമായി നിരോധിച്ചിരിക്കുന്നു, കാരണം മനുഷ്യരുടെയും മൃഗങ്ങളുടെയും അവശിഷ്ടങ്ങൾ ധാരാളം, കൂടാതെ ദശലക്ഷക്കണക്കിന് പൊട്ടിത്തെറിക്കാത്ത ഓർഡനൻസ് ഭൂമി മലിനമാക്കുന്നു. ചില പട്ടണങ്ങളും ഗ്രാമങ്ങളും യുദ്ധാനന്തരം പുനർനിർമിക്കാൻ ഒരിക്കലും അനുവദിച്ചിരുന്നില്ല.
പ്രധാന അപകടങ്ങൾ
പൊട്ടിത്തെറിക്കാത്ത ഷെല്ലുകൾ (ധാരാളം ഗ്യാസ് ഷെല്ലുകൾ ഉൾപ്പെടെ), ഗ്രനേഡുകൾ, തുരുമ്പിച്ച വെടിമരുന്ന് എന്നിവ ഉപയോഗിച്ച് ഈ പ്രദേശം പൂരിതമാണ്. ഈയം, മെർക്കുറി, ക്ലോറിൻ, ആർസെനിക്, വിവിധ അപകടകരമായ വാതകങ്ങൾ, ആസിഡുകൾ, മനുഷ്യരുടെയും മൃഗങ്ങളുടെയും അവശിഷ്ടങ്ങൾ എന്നിവയാൽ മണ്ണ് വളരെയധികം മലിനീകരിക്കപ്പെട്ടു. വെടിമരുന്ന് ഡിപ്പോകളും കെമിക്കൽ പ്ലാന്റുകളും ഈ പ്രദേശത്ത് നിറഞ്ഞിരുന്നു.
ഓരോ വർഷവും ഡസൻ കണക്കിന് ടൺ പൊട്ടിത്തെറിക്കാത്ത ഷെല്ലുകൾ വീണ്ടെടുക്കുന്നു. ചുമതലയുള്ള ഏജൻസി ആയചുരിതെ́ ചിവിലെ അഭിപ്രയപ്രകാരം നിലവിലെ നിരക്ക് 300 മുതൽ 700 വർഷം വരെ ആണ്  പ്രദേശം പൂർണമായും വൃത്തിയാക്കാൻ നൽകേണ്ടത്. 2005-06ൽ നടത്തിയ ചില പരീക്ഷണങ്ങളിൽ ഏറ്റവും മോശം പ്രദേശങ്ങളിലെ മണ്ണിലെ .ആദ്യ 15 cm സെന്റിമീറ്റർ (6) ഇഞ്ച്) ആഴത്തിൽ  ഹെക്ടറിന് 300 ഷെല്ലുകൾ (ഏക്കറിന് 120) വരെ കണ്ടെത്തി
എല്ലാ ചെടികൾ 99% ഇപ്പോഴും പരിധി (ഉദാഹരണത്തിന്, ഭൂമി അടുത്ത രണ്ടു ചെറിയ കഷണങ്ങൾ ഓഫ് തുടരാൻ മരിക്കും ചില പ്രദേശങ്ങളിൽ Ypres ല് ആൻഡ് വൊഎ̈വ്രെ ആർസെനിക് 175.907 വരെ കാരണമായതുകൊണ്ടുതന്നെ) മില്ലിഗ്രാം / കിലോ മണ്ണിന്റെ സാമ്പിളുകൾ.
പുറംകണ്ണികൾ
വർഗ്ഗം:ഫ്രാൻസ് ഉൾപ്പെട്ട യുദ്ധങ്ങൾ വർഗ്ഗം:ഫ്രാൻസ് വർഗ്ഗം:ഫ്രാൻസിലെ ഭൂപ്രകൃതി
യുഎസ് എയർവേസ്
2015 ഏപ്രിൽ 8-നു പ്രവർത്തനങ്ങൾ അവസാനിപ്പിച്ച പ്രമുഖ അമേരിക്കൻ എയർലൈനാണ് യുഎസ് എയർവേസ്. ഫെഡറൽ ഏവിയേഷൻ അഡ്മിനിസ്ട്രേഷൻ യുഎസ് എയർവേസിനും അമേരിക്കൻ എയർലൈൻസിനും കൂടി ഒരു സിംഗിൾ ഓപ്പറേറ്റിംഗ് സർട്ടിഫിക്കറ്റ് (എസ്ഒസി) നൽകിയപ്പോഴാണ് ഇത് സംഭവിച്ചത്. ഈ രണ്ട് എയർലൈനുകളും ലയിച്ചു. യുഎസ് എയർവേസ് സ്റ്റാർ അലയൻസിൽ അംഗമായിരുന്നു, മാർച്ച്‌ 2014-ൽ വൺവേൾഡിൽ അഫിലിയേറ്റ് അംഗമായി. 2013 ഫെബ്രുവരിയിൽ യുഎസ് എയർവേസും അമേരിക്കൻ എയർലൈൻസും ലയിച്ചു ലോകത്തിലെ ഏറ്റവും വലിയ എയർലൈൻ രൂപീകരിക്കാനുള്ള പദ്ധതി പ്രഖ്യപ്പിക്കപ്പെട്ടു. യുഎസ് എയർവേസിൻറെയും അമേരിക്കൻ എയർലൈൻസിൻറെയും ഉടമസ്ഥ കമ്പനികൾ 2013 ഡിസംബർ 9-നു ലയിച്ചു.
ചരിത്രം
ഡു പോന്റ് സഹോദരങ്ങളായ റിച്ചാർഡ്‌ ഡി. ഡു പോന്റ്, അലക്സിസ് ഫെലിക്സ് ഡു പോന്റ് ജൂനിയർ, സിഇഒ സ്റ്റീവൻ ഗാർഡ്നർ എന്നിവർ ചേർന്നു ആരംഭിച്ച ഓൾ അമേരിക്കൻ ഏവിയേഷൻ ഐഎൻസി എന്ന കമ്പനി രൂപീകരിച്ചതു മുതൽ യുഎസ് എയർവേസിൻറെ ചരിത്രം ആരംഭിക്കുന്നു. പിറ്റ്സ്ബെർഗ് ആസ്ഥാനമായി പ്രവർത്തിക്കുന്ന എയർലൈൻ 1939-ൽ ഓഹിയോ റിവർ വാലിയിലേക്ക്‌ സർവീസ് നടത്തിയിരുന്നു. 1949-ൽ കമ്പനിയെ പുനർനാമം ചെയ്തു ഓൾ അമേരിക്കൻ എയർവേസ് ആയി, 1953-ൽ അല്ലെഘെനി എയർലൈൻസ്‌ എന്നാക്കി. 1973-ൽ യാത്രക്കാരുടെ എന്നതിൽ ലോകത്തിലേ ഏറ്റവും വലിയ ഒൻപതാമത്തെ എയർലൈൻസായിരുന്നു. വികാസത്തിൻറെ കൂടെ വേദനകളും കൂടി: 1970കളിൽ അല്ലെഘെനി എയർലൈൻസിനെ ഉപഭോക്താ നിരാശയുടെ കാരണത്താൽ അഘോണി എയർ എന്ന് കളിയാക്കി വിളിച്ചു. അല്ലെഘെനി എയർലൈൻസും ഹെൻസൺ എയർലൈൻസും തമ്മിലുണ്ടാക്കിയ ധാരണയാണ്, ഇന്ന് വളരെ പ്രഭലമായി ഉപയോഗിക്കപ്പെടുന്ന, വ്യോമയാന രംഗത്തെ ആദ്യ കോഡ്ഷെയർ ധാരണകൾ.
1979-ൽ അല്ലെഘെനി എയർലൈൻസ് പേര് യുഎസ്എയർ എന്നാക്കിമാറ്റി. . 1997-ൽ യുഎസ്എയർ പുനർനാമം ചെയ്തു യുഎസ് എയർവേസ് എന്നാക്കി.
കോഡ്ഷെയർ ധാരണകൾ
2014 ജൂണിലെ നിലയനുസരിച്ചു യുഎസ് എയർവേസുമായി കോഡ്ഷെയർ ധാരണകളുള്ള എയർലൈനുകൾ ഇവയാണ്: എയർ ബെർലിൻ, അമേരിക്കൻ എയർലൈൻസ്‌, ബ്രിട്ടീഷ്‌ എയർവേസ്, ഫിൻഎയർ, ഹവായിയൻ എയർലൈൻസ്‌, ഐബീരിയ, ഖത്തർ എയർവേസ്, റോയൽ ജോർദാനിയൻ, ടിഎഎം എയർലൈൻസ്‌.
അവലംബം
വർഗ്ഗം:വിമാനസർവീസുകൾ വർഗ്ഗം:ഇന്തോനേഷ്യ
അശോക് ഗെലോട്ട്
2018 മുതൽ രാജസ്ഥാൻ മുഖ്യമന്ത്രിയായി തുടരുന്ന രാജസ്ഥാനിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവാണ് ''' അശോക് ഗെഹ്ലോട്ട്. (ജനനം: 03 മെയ് 1951) ''' അഞ്ച് തവണ ലോക്സഭാംഗം, കേന്ദ്ര കാബിനറ്റ് വകുപ്പ് മന്ത്രി എന്നീ നിലകളിലും പ്രവർത്തിച്ച ഗെഹ്‌ലോട്ട് മൂന്നു തവണ രാജസ്ഥാൻ പി.സി.സി പ്രസിഡൻറായിരുന്നു.
ദി നാഷണൽ കോൺഗ്രസ് ഓഫ് ബ്രസീൽ
ബ്രസീലിലെ ഫെഡറൽ ഗവൺമെന്റിന്റെ നിയമനിർമ്മാണ സഭയാണ് ദി നാഷണൽ കോൺഗ്രസ് ഓഫ് ബ്രസീൽ. (Portuguese: Congresso Nacional do Brasil) സംസ്ഥാന ലെജിസ്ലേറ്റീവ് അസംബ്ലികളിലും മുനിസിപ്പൽ ചേംബറുകളിൽ നിന്നും വ്യത്യസ്തമായി, ഫെഡറൽ സെനറ്റ് (ഉപരിസഭ), ചേംബർ ഓഫ് ഡെപ്യൂട്ടീസ് (ലോവർ സഭ) എന്നിവ ഉൾക്കൊള്ളുന്ന കോൺഗ്രസ് രണ്ടു സഭകളോടുകൂടിയതാണ്. ഫെബ്രുവരി 2 മുതൽ ജൂലൈ 27 വരെയും ഓഗസ്റ്റ് 1 മുതൽ ഡിസംബർ 22 വരെയും കോൺഗ്രസ് ബ്രസീലിയയിൽ വർഷം തോറും യോഗം ചേരുന്നു.
അശോക് ഗെലോട്ട്
ജീവിതരേഖ
രാജസ്ഥാനിലെ ജോധ്പൂരിൽ ലക്ഷ്മൺ സിംഗ് ഗെഹ്ലോട്ടിൻ്റെ മകനായി 1951 മെയ് 3ന് സൈനിക് ക്ഷത്രിയ മൻഡോർവ്വ രജപുത്ത് കുടുംബത്തിൽ ജനിച്ചു. പ്രാഥമിക വിദ്യാഭ്യാസത്തിന് ശേഷം ജോധ്പൂർ യൂണിവേഴ്സിറ്റിയിൽ നിന്ന് സയൻസിലും നിയമത്തിലും ബിരുദം നേടി. ബി.എസ്.സി, എം.എ, എൽ.എൽ.ബിയാണ് വിദ്യാഭ്യാസയോഗ്യത.
ദി നാഷണൽ കോൺഗ്രസ് ഓഫ് ബ്രസീൽ
സെനറ്റ് 26 സംസ്ഥാനങ്ങളെയും ഫെഡറൽ ഡിസ്ട്രിക്റ്റിനെയും പ്രതിനിധീകരിക്കുന്നു. ഓരോ സംസ്ഥാനത്തിനും ഫെഡറൽ ഡിസ്ട്രിക്റ്റിനും മൂന്ന് സെനറ്റർമാരുടെ പ്രാതിനിധ്യം ഉണ്ട്. അവർ എട്ട് വർഷത്തേക്ക് ജനസമ്മതിയുള്ള ബാലറ്റ് വഴി തിരഞ്ഞെടുക്കപ്പെടുന്നു. ഓരോ നാല് വർഷത്തിലും, സെനറ്റിന്റെ മൂന്നിലൊന്നോ മൂന്നിൽ രണ്ട് ഭാഗവും (സംസ്ഥാനങ്ങളുടെയും ഫെഡറൽ ഡിസ്ട്രിക്റ്റിന്റെയും പ്രതിനിധികളുടെ) പുതുക്കൽ നടക്കുന്നു.
അശോക് ഗെലോട്ട്
രാഷ്ട്രീയ ജീവിതം
കോൺഗ്രസിൻ്റെ വിദ്യാർത്ഥി പോഷക സംഘടനയായ എൻ.എസ്.യു.ഐയിലൂടെയാണ് രാഷ്ട്രീയ പ്രവേശനം. 1974 മുതൽ 1979 വരെ സംഘടനയുടെ സംസ്ഥാന പ്രസിഡൻറായിരുന്നു. 1977-ൽ ആദ്യമായി സർദാർപുര മണ്ഡലത്തിൽ നിന്ന് നിയമസഭയിലേക്ക് മത്സരിച്ചെങ്കിലും പരാജയപ്പെട്ടു. 1980-ലെ ലോക്സഭ തിരഞ്ഞെടുപ്പിൽ ജോധ്പൂരിൽ നിന്ന് ആദ്യമായി പാർലമെൻ്റിലേയ്ക്ക് തിരഞ്ഞെടുക്കപ്പെട്ടു. 1984-ൽ വീണ്ടും ലോക്സഭാംഗമായി. 1989-ൽ ലോക്സഭയിലേക്ക് മത്സരിച്ചെങ്കിലും പരാജയപ്പെട്ടു. 1991, 1996, 1998 എന്നീ വർഷങ്ങളിൽ നടന്ന ലോക്സഭ തിരഞ്ഞെടുപ്പിൽ പാർലമെൻ്റ് അംഗമായ ഗെഹ്ലോട്ട് 1998-ൽ നടന്ന നിയമസഭ തിരഞ്ഞെടുപ്പിൽ നിയമസഭയിൽ കോൺഗ്രസിന് ഭൂരിപക്ഷം ലഭിച്ചതിനെ തുടർന്ന് ലോക്സഭാംഗത്വം രാജിവച്ച് ആദ്യമായി രാജസ്ഥാൻ മുഖ്യമന്ത്രിയായി. 1999-ൽ നടന്ന നിയമസഭ ഉപ-തിരഞ്ഞെടുപ്പിൽ സർദാർപുര മണ്ഡലത്തിൽ നിന്ന് വിജയിച്ച ഗെഹ്ലോട്ട് പിന്നീട് നടന്ന എല്ലാ നിയമസഭ തിരഞ്ഞെടുപ്പുകളിലും സർദാർപുരയിൽ നിന്ന് നിയമസഭാംഗമായി. 2008, 2018 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പിൽ കോൺഗ്രസിന് നിയമസഭയിൽ ഭൂരിപക്ഷം കിട്ടിയതിനെ തുടർന്ന് വീണ്ടും മുഖ്യമന്ത്രിയായി തിരഞ്ഞെടുക്കപ്പെട്ടു.
ദി നാഷണൽ കോൺഗ്രസ് ഓഫ് ബ്രസീൽ
ചേംബർ ഓഫ് ഡെപ്യൂട്ടീസ് ഓരോ സംസ്ഥാനത്തെയും ജനങ്ങളെ പ്രതിനിധീകരിക്കുന്നു. കൂടാതെ അതിന്റെ അംഗങ്ങളെ ആനുപാതിക പ്രാതിനിധ്യ സമ്പ്രദായത്തിലൂടെ നാല് വർഷത്തെ കാലത്തേക്ക് തിരഞ്ഞെടുക്കുന്നു. ഓരോ സംസ്ഥാനത്തെയും ജനസംഖ്യയനുസരിച്ച് ആനുപാതികമായി സീറ്റുകൾ അനുവദിച്ചിരിക്കുന്നു. ഓരോ സംസ്ഥാനത്തിനും കുറഞ്ഞത് 8 സീറ്റുകൾക്കും (കുറഞ്ഞ ജനസംഖ്യയുള്ളത്) പരമാവധി 70 സീറ്റുകൾക്കും (ഏറ്റവും ജനസംഖ്യയുള്ളത്) അർഹതയുണ്ട്. സെനറ്റിൽ നിന്ന് വ്യത്യസ്തമായി, ചേംബർ ഓഫ് ഡെപ്യൂട്ടീസ് നാല് വർഷത്തിലൊരിക്കൽ പുതുക്കുന്നു.
അശോക് ഗെലോട്ട്
രാഷ്ട്രീയ ജീവിതം
പ്രധാന പദവികളിൽ
ദി നാഷണൽ കോൺഗ്രസ് ഓഫ് ബ്രസീൽ
രാഷ്ട്രീയക്കാർ പാർട്ടികൾ മാറുന്നത് അടുത്ത കാലം വരെ സാധാരണമായിരുന്നു. ഓരോ പാർട്ടിയുടെയും കോൺഗ്രസ് സീറ്റുകളുടെ അനുപാതം പലപ്പോഴും മാറിക്കൊണ്ടിരിക്കും. എന്നിരുന്നാലും, സുപ്രീം ഫെഡറൽ കോടതിയുടെ തീരുമാനം, സീറ്റുകൾ പാർട്ടികളുടേതാണെന്നും രാഷ്ട്രീയക്കാർക്കല്ലെന്നും, ഒരാൾക്ക് പാർട്ടികളെ മാറ്റാനും വളരെ പരിമിതമായ കേസുകളിൽ തന്റെ സീറ്റ് നിലനിർത്താനും മാത്രമേ കഴിയൂ. തന്മൂലം, തെരഞ്ഞെടുക്കപ്പെട്ട പാർട്ടിയെ ഉപേക്ഷിക്കുന്ന രാഷ്ട്രീയക്കാർക്ക് അവരുടെ കോൺഗ്രസ് സീറ്റ് നഷ്ടപ്പെടുന്നു.
അശോക് ഗെലോട്ട്
രാജസ്ഥാൻ മുഖ്യമന്ത്രി
1998-ലെ നിയമസഭ തിരഞ്ഞെടുപ്പിൽ ആകെയുള്ള 200-ൽ 153 സീറ്റും നേടി മൂന്നിൽ രണ്ട് ഭൂരിപക്ഷം കോൺഗ്രസ് പാർട്ടിയ്ക്ക് ലഭിച്ചതിനെ തുടർന്നാണ് ലോക്സഭാംഗമായിരുന്ന അശോക് ഗെഹ്ലോട്ട് ആദ്യമായി മുഖ്യമന്ത്രിയാവുന്നത്.
ദി നാഷണൽ കോൺഗ്രസ് ഓഫ് ബ്രസീൽ
ബ്രസീലിയൻ കോൺഗ്രസിന്റെ ഓരോ ഭവനവും അതിന്റെ പ്രസിഡന്റിനെയും അതിന്റെ ഡയറക്ടർ ബോർഡിലെ മറ്റ് അംഗങ്ങളെയും അതിന്റെ അംഗങ്ങളിൽ നിന്ന് തിരഞ്ഞെടുക്കുന്നു.
അശോക് ഗെലോട്ട്
രാജസ്ഥാൻ മുഖ്യമന്ത്രി
അഞ്ച് വർഷം കൂടുമ്പോൾ ഭരണം മാറുന്ന പ്രക്രിയ 1998 മുതൽ രാജസ്ഥാനിൽ സംഭവിക്കുന്നുണ്ട്. 2003-ലെ നിയമസഭ തിരഞ്ഞെടുപ്പിൽ 56 സീറ്റിലേയ്ക്ക് ചുരുങ്ങിയ കോൺഗ്രസ് 2008-ലെ നിയമസഭ തിരഞ്ഞെടുപ്പിൽ 96 സീറ്റ് നേടിയെങ്കിലും കേവല ഭൂരിപക്ഷത്തിലേക്ക് എത്തിയില്ല. ഒടുവിൽ 4 സീറ്റ് നേടിയ ബി.എസ്.പിയുടെ പിന്തുണയോടെ ഭരണമുറപ്പിച്ചപ്പോൾ അശോക് ഗെഹ്ലോട്ട് രണ്ടാമതും മുഖ്യമന്ത്രിയായി.
ദി നാഷണൽ കോൺഗ്രസ് ഓഫ് ബ്രസീൽ
സെനറ്റ് പ്രസിഡന്റ് എക്സ് ഒഫീഷ്യോ നാഷണൽ കോൺഗ്രസിന്റെ പ്രസിഡന്റാണ്. ആ പദവിയിൽ സംയുക്ത സെഷനുകൾക്കും ഇരുസഭകളുടെയും സംയുക്ത സേവനങ്ങൾക്കും സമൻസ് നൽകുകയും അദ്ധ്യക്ഷനാകുകയും ചെയ്യുന്നു. ചേംബർ പ്രസിഡന്റ് തുടർച്ചയായി പ്രസിഡന്റ് സ്ഥാനത്ത് രണ്ടാം സ്ഥാനത്തും സെനറ്റ് പ്രസിഡന്റ് (കോൺഗ്രസ്) മൂന്നാമതുമാണ്.
അശോക് ഗെലോട്ട്
രാജസ്ഥാൻ മുഖ്യമന്ത്രി
കേന്ദ്ര-സംസ്ഥാന ഭരണ വിരുദ്ധ വികാരം ആഞ്ഞടിച്ചതിനെ തുടർന്ന് 2013-ലെ നിയമസഭ തിരഞ്ഞെടുപ്പിൽ 21 സീറ്റിലേക്ക് കോൺഗ്രസ് കൂപ്പുകുത്തി വീണപ്പോൾ ബി.ജെ.പി 163 സീറ്റുമായി കുതിച്ച് കയറി.
ദി നാഷണൽ കോൺഗ്രസ് ഓഫ് ബ്രസീൽ
ഡയറക്ടർ ബോർഡ്
ദേശീയ കോൺഗ്രസിന്റെ ബോർഡിന്റെ നിലവിലെ ഘടന ഇപ്രകാരമാണ്:
അശോക് ഗെലോട്ട്
രാജസ്ഥാൻ മുഖ്യമന്ത്രി
2018-ൽ വീണ്ടും സംസ്ഥാനത്ത് ഭരണമാറ്റം. നിയമസഭ തിരഞ്ഞെടുപ്പിൽ പി.സി.സി പ്രസിഡൻറായിരുന്ന യുവനേതാവ് സച്ചിൻ പൈലറ്റിൻ്റെ മികവിൽ 100 സീറ്റ് നേടി കോൺഗ്രസ് ഭരണത്തിൽ തിരിച്ചെത്തിയെങ്കിലും നിയമസഭാംഗങ്ങളിൽ ഭൂരിപക്ഷവും ഗെഹ്ലോട്ടിനെ പിന്തുണച്ചതോടെ മൂന്നാം തവണയും അശോക് ഗെഹ്ലോട്ട് രാജസ്ഥാൻ മുഖ്യമന്ത്രിയായി തിരഞ്ഞെടുക്കപ്പെട്ടു.
ദി നാഷണൽ കോൺഗ്രസ് ഓഫ് ബ്രസീൽ
ഫെഡറൽ സെനറ്റ്
നാഷണൽ കോൺഗ്രസിന്റെ ഉപരിസഭയാണ് ഫെഡറൽ സെനറ്റ് (പോർച്ചുഗീസ്: സെനാഡോ ഫെഡറൽ). 1824-ൽ ബ്രസീലിയൻ സാമ്രാജ്യത്തിന്റെ ആദ്യത്തെ ഭരണഘടന സൃഷ്ടിച്ച ഇത് യുണൈറ്റഡ് കിംഗ്ഡത്തിലെ ഹൗസ് ഓഫ് ലോർഡ്‌സിൽ നിന്ന് പ്രചോദനം ഉൾക്കൊണ്ടിരുന്നു. എന്നാൽ 1889-ൽ റിപ്പബ്ലിക് പ്രഖ്യാപനത്തോടെ ഇത് യുണൈറ്റഡ് സ്റ്റേറ്റ്സ് സെനറ്റുമായി കൂടുതൽ അടുത്തു.
അശോക് ഗെലോട്ട്
അവലംബങ്ങൾ
വർഗ്ഗം:രാജസ്ഥാൻ മുഖ്യമന്ത്രിമാർ വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
ദി നാഷണൽ കോൺഗ്രസ് ഓഫ് ബ്രസീൽ
ഫെഡറൽ സെനറ്റ്
നിലവിൽ 81 സീറ്റുകളാണ് സെനറ്റിൽ ഉള്ളത്. 26 സംസ്ഥാനങ്ങളിൽ നിന്ന് മൂന്ന് സെനറ്റർമാരെയും ഫെഡറൽ ഡിസ്ട്രിക്റ്റിൽ നിന്ന് മൂന്ന് സെനറ്റർമാരെയും ഭൂരിപക്ഷ അടിസ്ഥാനത്തിൽ എട്ട് വർഷത്തെ കാലാവധിയിൽ തിരഞ്ഞെടുക്കുന്നു. ഉപരിസഭയുടെ മൂന്നിൽ രണ്ട് ഭാഗവും ഒരേ സമയം തിരഞ്ഞെടുക്കുകയും ശേഷിക്കുന്ന മൂന്നിലൊന്ന് നാല് വർഷത്തിനും ശേഷമാണ് തിരഞ്ഞെടുപ്പ് നടത്തുന്നത്. ഓരോ സംസ്ഥാനത്തും തിരഞ്ഞെടുപ്പിന് ഒരു സീറ്റ് ലഭിക്കുമ്പോൾ, ഓരോ വോട്ടറും സെനറ്റിന് ഒരു വോട്ട് രേഖപ്പെടുത്തുന്നു. രണ്ട് സീറ്റുകൾ തിരഞ്ഞെടുപ്പിന് തയ്യാറാകുമ്പോൾ, ഓരോ വോട്ടറും രണ്ട് വോട്ട് രേഖപ്പെടുത്തുന്നു. വോട്ടർക്ക് ഒരേ സ്ഥാനാർത്ഥിക്ക് തന്റെ രണ്ട് വോട്ട് നൽകാൻ കഴിയില്ല. പക്ഷേ, സെനറ്റിന്റെ മൂന്നിൽ രണ്ട് ഭാഗവും പുതുക്കുന്നതിനുള്ള തിരഞ്ഞെടുപ്പിൽ, ഓരോ പാർട്ടിക്കും രണ്ട് സ്ഥാനാർത്ഥികളെ തിരഞ്ഞെടുപ്പിന് ഹാജരാക്കാം. ഓരോ സംസ്ഥാനത്തിലെയും ഫെഡറൽ ഡിസ്ട്രിക്റ്റിലെയും സ്ഥാനാർത്ഥി (അല്ലെങ്കിൽ ആദ്യത്തെ രണ്ട് സ്ഥാനാർത്ഥികൾ, മൂന്നിൽ രണ്ട് സീറ്റുകൾ തിരഞ്ഞെടുപ്പിന് തയ്യാറാകുമ്പോൾ) ഏറ്റവും കൂടുതൽ വോട്ടുകൾ നേടുന്നവരെ തിരഞ്ഞെടുക്കുന്നു.
പുറത്തേക്കുള്ള കണ്ണികൾ
വർഗ്ഗം:ബ്രസീലിലെ ലെജിസ്ലേറ്റീവ് ബ്രാഞ്ച്
ഖഷബ ദാദാസാഹേബ് ജാദവ്
ഒരു ഭാരതീയ കായികതാരമാണ് ഖഷബ ദാദാസാഹേബ് ജാദവ് (ജനനം- ജനുവരി 15, 1926 – മരണം- ഓഗസ്റ്റ് 14, 1984). ആദ്യമായി ഒളിമ്പിക്സിൽ വ്യക്തഗത ഇനത്തിൽ ഇന്ത്യക്കു വേണ്ടി മെഡൽ നേടിയ കായിക താരമെന്ന ബഹുമതിയും ജാദവിനുള്ളതാണ്. 1952 ൽ ഫിൻലൻഡിലെ ഹെൽസിങ്കിയിൽ വച്ചു നടന്ന വേനൽക്കാല ഒളിമ്പിക്സിൽ പുരുഷന്മാരുടെ ഗുസ്തി മത്സരത്തിൽ ഇദ്ദേഹത്തിനു വെങ്കല മെഡൽ ലഭിച്ചു.
ഖഷബക്കു മുമ്പ്, ഹോക്കിയൽ ടീം ഇനത്തിൽ മാത്രമേ ഒളിമ്പിക്സ് മെഡൽ ലഭിച്ചിട്ടുള്ളു. പത്മ പുരസ്കാരം ലഭിച്ചിട്ടില്ലാത്ത ഏക ഒളിമ്പിക്സ് മെഡൽ ജേതാവും, ഖഷബയാണ്. ഇദ്ദേഹം പോക്കറ്റ് ഡൈനാമോ എന്ന പേരിൽ കായികലോകത്തു അറിയപ്പെട്ടിരുന്നു.
ആദ്യകാല ജീവിതം
മഹാരാഷ്ട്രയിലെ സത്താറയിലുള്ള ഗോലേശ്വർ എന്ന ചെറിയ ഗ്രാമത്തിലാണു ഖഷബ ജനിച്ചത്. പിതാവ് ദാദാസാഹേബ് ജാദവ് അറിയപ്പെടുന്ന ഒരു ഗുസ്തിക്കാരനായിരുന്നു. അദ്ദേഹത്തിന്റെ അഞ്ചു മക്കളിൽ അവസാനത്തെ ആളായിരുന്നു ഖഷബ. തന്റെ എട്ടാമത്തെ വയസ്സിൽ ഖഷബ ഗ്രാമത്തിലെ ഗുസ്തി ചാമ്പ്യനെ വെറും രണ്ടു മിനുട്ടുകൊണ്ടു പരാജയപ്പെടുത്തി. കരാട് ജില്ലയിലെ തിലക് സ്കൂളിലായിരുന്നു ഖഷബയുടെ പ്രാഥമിക വിദ്യാഭ്യാസം. ഗുസ്തി ജീവശ്വാസമായ ഒരു ഗ്രാമത്തിലായിരുന്നു അദ്ദേഹത്തിന്റെ ബാല്യവും കൗമാരവും.
കായിക ജീവിതം
ഗുസ്തി പരിശീലകൻ കൂടിയായ പിതാവ് ദാദാസാഹേബ് ഖഷബയെ അഞ്ചാമത്തെ വയസ്സു മുതൽ ഗുസ്തി പരിശീലിപ്പിക്കാൻ തുടങ്ങിയിരുന്നു. പഠനത്തിലും മിടുക്കനായിരുന്നു ഖഷബ. 1948 ലെ ലണ്ടൻ ഒളിമ്പിക്സിൽ ഫ്ലൈവെയിറ്റ് ഇനത്തിൽ ഖഷബ ആറാമനായിരുന്നു. അത്രയും ഉയർന്ന സ്ഥാനത്തെത്തുന്ന ആദ്യത്തെ ഇന്ത്യക്കാരനായിരുന്നു ഖഷബ. അടുത്ത നാലുവർഷക്കാലം, ഹെൽസിങ്കി ഒളിമ്പിക്സ് മുന്നിൽ കണ്ട് ജാദവ് കടുത്ത പരിശീലനത്തിലായിരുന്നു. ഹെൽസിങ്കി ഒളിമ്പിക്സിൽ 57 കിലോഗ്രാം വിഭാഗത്തിലാണു ഖഷബ മത്സരിച്ചതു. 27 രാജ്യങ്ങളിൽ നിന്നുമുള്ള മത്സരാർത്ഥികൾ ഈ വിഭാഗത്തിൽ പങ്കെടുക്കുന്നുണ്ടായിരുന്നു. മെക്സിക്കോ, ജർമ്മനി, കാനഡ തുടങ്ങിയ രാജ്യങ്ങളിൽ നിന്നുമുള്ള കായികതാരങ്ങളേയാണ് സെമി-ഫൈനലിനു മുമ്പ് ഖഷബ പരാജയപ്പെടുത്തിയത്. 57 കിലോഗ്രാം വിഭാഗത്തിൽ ഖഷബ വെങ്കല മെഡൽ നേടി. വ്യക്തിഗത ഇനത്തിൽ ഒരു ഇന്ത്യാക്കാരൻ നേടുന്ന ആദ്യ ഒളിമ്പിക്സ് മെഡൽ ആയിരുന്നു അത്.
അവലംബം
വർഗ്ഗം:1926-ൽ ജനിച്ചവർ വർഗ്ഗം:ജനുവരി 15-ന് ജനിച്ചവർ വർഗ്ഗം:1984-ൽ മരിച്ചവർ വർഗ്ഗം:ഓഗസ്റ്റ് 14-ന് മരിച്ചവർ വർഗ്ഗം:ഇന്ത്യയിലെ കായികതാരങ്ങൾ വർഗ്ഗം:ഇന്ത്യയിൽ നിന്നുള്ള ഒളിമ്പ്യന്മാർ
മലയാളവിഭാഗം, മദ്രാസ് സർവകലാശാല
മലയാള ഉന്നതവിദ്യാഭ്യാസത്തിനായി 1927ൽ ആരംഭിച്ച ലോകത്തിലെ ആദ്യത്തെ സർവകലാശാലാ വിഭാഗമാണ് മദ്രാസ് യൂണിവേഴ്സിറ്റി യിലെ മലയാളവിഭാഗം (Department of Malayalam, University of Madras). തുടക്കം മുതലേ ആഴത്തിലുള്ള ഗവേഷണസംരംഭങ്ങളിലാണ് ഈ വകുപ്പ് ശ്രദ്ധിച്ചു വരുന്നത്. മലയാളസാഹിത്യം, വ്യാകരണം, ഭാഷാശാസ്ത്രം, ഫോക് ലോർ, മാധ്യമപഠനം, സംസ്കാരപഠനം എന്നിവയാണ് പ്രധാന ഗവേഷണതലങ്ങൾ.
തിരുവനന്തപുരം റെയിൽവേ ഡിവിഷൻ
ദക്ഷിണ റെയിൽവേയുടെ ആറ് ഭരണനിർവ്വഹണ വിഭാഗങ്ങളിലൊന്നാണ് തിരുവനന്തപുരം റെയിൽവേ ഡിവിഷൻ (Thiruvananthapuram railway division (TVC)). പാലക്കാട് റെയിൽവേ ഡിവിഷൻ കഴിഞ്ഞാൽ കേരളം ആസ്ഥാനമായുള്ള രണ്ടാമത്തെ റെയിൽവേ ഡിവിഷനാണിത്. ഇതിന്റെ ആസ്ഥാനം തിരുവനന്തപുരമാണ്. ഇന്ത്യയുടെ ഏറ്റവും തെക്കേ അറ്റത്തു സ്ഥിതിചെയ്യുന്ന ഈ റെയിൽവേ ഡിവിഷനു കീഴിൽ 625 കിലോമീറ്റർ ദൈർഘ്യമുള്ള തീവണ്ടിപ്പാതയും 108 റെയിൽവേ സ്റ്റേഷനുകളും ഉൾപ്പെടുന്നു. തിരുവനന്തപുരം സെൻട്രൽ, വർക്കല ശിവഗിരി, എറണാകുളം ജംഗ്ഷൻ, എറണാകുളം ടൗൺ, തൃശ്ശൂർ, ആലുവ, കൊല്ലം, കോട്ടയം, ചെങ്ങന്നൂർ, നാഗർകോവിൽ, ആലപ്പുഴ, കായംകുളം, കന്യാകുമാരി, കൊച്ചുവേളി എന്നിവയാണ് തിരുവനന്തപുരം റെയിൽവേ ഡിവിഷനു കീഴിലുള്ള പ്രധാന റെയിൽവേ സ്റ്റേഷനുകൾ.
മലയാളവിഭാഗം, മദ്രാസ് സർവകലാശാല
മദ്രാസ് സർവകലാശാലയിൽ സ്ഥാപിക്കപ്പെട്ട ലോകത്തിലെ ആദ്യ മലയാളവകുപ്പിന് തൊണ്ണൂറ്റി അഞ്ചു തികയുമ്പോൾ അത് മലയാളഭാഷാസാഹിത്യ ഗവേഷണത്തിന്റെ പ്രായമായിമാറുന്നത് സ്വാഭാവികം.
തിരുവനന്തപുരം റെയിൽവേ ഡിവിഷൻ
ചരിത്രം
1979 ഒക്ടോബർ 2-ന് ഇന്ത്യയിലെ 53-ആമത് ഡിവിഷനായി തിരുവനന്തപുരം റെയിൽവേ ഡിവിഷൻ രൂപീകൃതമായി. പാലക്കാട് റെയിൽവേ ഡിവിഷന്റെയും മധുര റെയിൽവേ ഡിവിഷന്റെയും ചില ഭാഗങ്ങൾ ഉൾപ്പെടുത്തിയാണ് ഈ ഡിവിഷൻ രൂപീകരിച്ചത്. തിരുവനന്തപുരം റെയിൽവേ ഡിവിഷന്റെ രൂപീകരണത്തിനു ശേഷം നിലവിൽ വന്ന ബെംഗളൂരു റെയിൽവേ ഡിവിഷനും ദക്ഷിണ റെയിൽവേക്കു കീഴിലാണ് പ്രവർത്തിക്കുന്നത്.
മലയാളവിഭാഗം, മദ്രാസ് സർവകലാശാല
ലണ്ടൻ സർവകലാശാലയുടെ രീതിയിൽ രൂപകല്പന ചെയ്ത മദ്രാസ് സർവകലാശാല 1867-ലാണ് സ്ഥാപിതമായത്. 1927-ൽ ഓറിയന്റൽ റിസർച്ച് ഇൻസ്റ്റിറ്റ്യൂട്ട് സ്ഥാപിതമായി. അതിന്റെ കീഴിൽ മലയാളമുൾപ്പെടെയുള്ള ഭാഷാവിഭാഗങ്ങൾ നിലവിൽവന്നു.
തിരുവനന്തപുരം റെയിൽവേ ഡിവിഷൻ
പാത
625 കിലോമീറ്റർ ദൈർഘ്യമുള്ള റെയിൽപ്പാതയുടെയും 893 കിലോമീറ്റർ ദൈർഘ്യമുള്ള ട്രാക്ക് പാതയുടെയും നിയന്ത്രണം കൈകാര്യം ചെയ്യുന്ന തിരുവനന്തപുരം റെയിൽവെ ഡിവിഷൻ ഇന്ത്യയിലെ ഏറ്റവും ചെറിയ റെയിൽവേ ഡിവിഷനുകളിലൊന്നാണ്. പണ്ടുകാലത്ത് തിരുവിതാംകൂർ - കൊച്ചി നാട്ടുരാജ്യങ്ങളുടെ ഭാഗമായിരുന്ന കേരളത്തിന്റെ തെക്കൻ ഭാഗവും തമിഴ് നാട്ടിലെ കന്യാകുമാരി, തിരുനെൽവേലി ജില്ലകളിലെ ചില പ്രദേശങ്ങളുമാണ് തിരുവനന്തപുരം റെയിൽവേ ഡിവിഷനിൽ ഉൾപ്പെടുന്നത്.
ഭാരതപ്പുഴ പാലം കഴിഞ്ഞു വരുന്ന വള്ളത്തോൾ നഗർ ആണ് തിരുവനന്തപുരം റെയിൽവേ ഡിവിഷന്റെ അധികാരപരിധിയിൽ വരുന്ന ആദ്യത്തെ റെയിൽവേ സ്റ്റേഷൻ. അവിടെ നിന്ന് ദക്ഷിണഭാഗത്തേക്കു നീളുന്ന പ്രധാന റെയിൽപ്പാത തിരുവനന്തപുരവും കടന്ന് തമിഴ് നാട്ടിലെ തിരുനെൽവേലിയിൽ അവസാനിക്കുന്നു. തിരുവനന്തപുരം റെയിൽവേ ഡിവിഷനു കീഴിലുള്ള തീവണ്ടിപ്പാതയിലൂടെ ദിവസവും 1.65 ലക്ഷം യാത്രക്കാർ കടന്നുപോകുന്നുവെന്ന് കണക്കുകൾ സൂചിപ്പിക്കുന്നു.
മലയാളവിഭാഗം, മദ്രാസ് സർവകലാശാല
വ്യാകരണത്തിലും അലങ്കാരശാസ്ത്രത്തിലും ഭാഷാശാസ്ത്രത്തിലുമൊന്നും കാര്യമായ ഗവേഷണങ്ങൾ മലയാളത്തിൽ നടക്കാതിരുന്ന കാലത്തായിരുന്നു മലയാള വിഭാഗത്തിന്റെ തുടക്കം. ഭാഷയിൽ ഏറ്റവും പ്രാധാന്യത്തോടെ പ്രവർത്തിക്കേണ്ട മേഖലകൾ തിരഞ്ഞെടുക്കുകയെന്നതിനായിരുന്നു തുടക്കത്തിൽ ശ്രദ്ധ നൽകിയത്. മലയാളവിഭാഗത്തിൽ നടന്ന ആദ്യകാല പഠനങ്ങൾ നോക്കിയാൽ അതു മനസ്സിലാക്കാൻ കഴിയും. കേരളത്തിൽ മലയാളപഠനം ആരംഭിക്കുന്നതിനുതന്നെ ചാലകശക്തിയായി വർത്തിച്ചത് മദ്രാസ് സർവകലാശാലയിലെ മലയാള വിഭാഗമായിയിരുന്നു. മദ്രാസിൽ മലയാളപഠനം സാർവത്രികമായിരുന്ന കാലമായിരുന്നു അതെന്നു കൂടി ഓർക്കണം. പ്രസിഡൻസി കോളേജ്, പച്ചയ്യപ്പാസ് കോളേജ്, മദ്രാസ് ക്രിസ്ത്യൻ കോളേജ്, ഒട്ടേറെ സ്കൂളുകൾ എന്നിവിടങ്ങളിലെല്ലാം മലയാളഭാഷാപഠനത്തിനുള്ള അവസരമുണ്ടായിരുന്നു. മലയാള വിഭാഗം ഇതിന്റെഎല്ലാം കേന്ദ്രമായി പ്രവർത്തിച്ചു. മലയാള വിഭാഗത്തിലെ ഗവേഷണങ്ങൾ വിവിധ ഘട്ടങ്ങളിലൂടെ കടന്നു പോയിട്ടുണ്ട്. തുടക്കത്തിൽ സാഹിത്യത്തിനും അതുമായി ബന്ധപ്പെട്ട പഠനങ്ങൾക്കുമായിരുന്നു പ്രാധാന്യം. ലണ്ടനിൽ നിന്നും ഭാഷാശാസ്ത്രം പഠിച്ച ഡോ. കെ. എം. പ്രഭാകരവാരിയരുടെ വരവോടെ ഭാഷയും ആധുനികഭാഷാശാസ്ത്രവും ഗവേഷണത്തിന്റെ അടിസ്ഥാനമെന്ന രീതിയിലേക്കു മാറി.
തിരുവനന്തപുരം റെയിൽവേ ഡിവിഷൻ
റെയിൽവേ സ്റ്റേഷനുകളുടെയും പട്ടണങ്ങളുടെയും പട്ടിക
തിരുവനന്തപുരം റെയിൽവേ ഡിവിഷനു കീഴിലുള്ള സ്റ്റേഷനുകളുടെ പട്ടിക ചുവടെ നൽകിയിരിക്കുന്നു.
മലയാളവിഭാഗം, മദ്രാസ് സർവകലാശാല
ഗവേഷണപ്രവർത്തനങ്ങൾക്ക് മുൻഗണന നൽകി അധ്യാപനത്തെ കുടെ കൊണ്ടുപോകുന്ന രീതിയാണ് പിന്തുടരുന്നത്.
തിരുവനന്തപുരം റെയിൽവേ ഡിവിഷൻ
റെയിൽവേ സ്റ്റേഷനുകളുടെയും പട്ടണങ്ങളുടെയും പട്ടിക
Stations closed for Passengers - Cochin Harbor Terminus (CHTS), Old Ernakulam Goods Terminal (ERG), Mattanchery Halt.
മലയാളവിഭാഗം, മദ്രാസ് സർവകലാശാല
ഇന്ത്യയ്ക്കകത്തും പുറത്തുമുള്ള മറ്റ് മലയാള ഭാഷാവിഭാഗങ്ങളെ മദ്രാസ് സർവകലാശാലാ മലയാളവിഭാഗത്തിന്റെ വ്യത്യസ്ത ആവിഷ്ക്കാരങ്ങളായാണ് കാണേണ്ടത്. മറുനാട്ടിലെ അംബാസഡർമാരായിനിന്നുകൊണ്ട് ഗൗരവമുള്ള ഗവേഷണങ്ങളിൽ മുഴകി ഉന്നതവിദ്യാഭ്യാസത്തിനുള്ള ആകരസാമഗ്രികൾ ഉണ്ടാക്കിയെടുക്കാൻ ഈ വിഭാഗത്തിനു സാധിക്കുന്നുവെന്നതാണ് പ്രധാന നേട്ടം.
തിരുവനന്തപുരം റെയിൽവേ ഡിവിഷൻ
മെമ്മു/സബേർബൻ തീവണ്ടികൾ
കേരളത്തിലെ ഏറ്റവും വലിയ മെമ്മു ഷെഡ് കൊല്ലം റെയിൽവേ സ്റ്റേഷനു സമീപം സ്ഥിതിചെയ്യുന്നു.
മലയാളവിഭാഗം, മദ്രാസ് സർവകലാശാല
ചരിത്രം
1927-ൽ സ്ഥാപിതമായ മലയാളത്തിലെ ഉന്നതപഠനത്തിനായുള്ള ആദ്യത്തെ സർവകലാശാലാ വകുപ്പാണ് മദ്രാസ് സർവകലാശാലയിലെ മലയാളവിഭാഗം. ഡോ. ചേലനാട്ട് അച്യുതമേനോനാ യിരുന്നു മദ്രാസ് സർവകലാശാല മലയാള വിഭാഗത്തിന്റെ ആദ്യത്തെ മേധാവി. മലയാള പണ്ഡിതനായിരുന്ന ശിരോമണി പി.കൃഷ്ണൻ നായർ ലക്ചറും. ഇരുവരുമാണ് ഏറെക്കാലം മലയാള വിഭാഗത്തെ മുന്നോട്ടു നയിച്ചത്. പിന്നീട്, ഡോ. എസ്. കെ. നായരും ഡോ. കെ. എൻ. എഴുത്തച്ഛനും മലയാള വിഭാഗത്തിന്റെ ചുമതലക്കാരായി. ഈ നാലു പേരുകളാണ് സർവകലാശാലയിലെ മലയാള വിഭാഗത്തിന്റെ അടിവേരുകൾ.
തിരുവനന്തപുരം റെയിൽവേ ഡിവിഷൻ
പുറം കണ്ണികൾ
വർഗ്ഗം:ഇന്ത്യൻ റെയിൽവേ ഡിവിഷനുകൾ  വർഗ്ഗം:ദക്ഷിണ റെയിൽവേ
മലയാളവിഭാഗം, മദ്രാസ് സർവകലാശാല
ചരിത്രം
ഭാഷയിലും സാഹിത്യത്തിലും പ്രതിഫലിച്ചിരുന്ന കേരളീയ സംസ്കാരത്തെ കുറിച്ചുള്ള വിശദമായ പഠനത്തിനാണ് മലയാളവിഭാഗം തുടക്കം മുതൽ മുൻതൂക്കം നൽകിയിരുന്നത്. മലയാളവിഭാഗത്തിൽ നടന്ന ആദ്യകാല പഠനങ്ങൾ പരിശോധിച്ചാൽ ഭാഷയിലും സാഹിത്യത്തിലുമുള്ള ആ സാംസ്കാരിക ഇടപെടലുകൾ വ്യക്തമാകും.
കേരളത്തിലെ കാളി ആരാധന, വടക്കേ മലബാറിലെ വീരഗാഥകൾ, കഥകളി, ആട്ടക്കഥാ സാഹിത്യം, കളരിപ്പയറ്റ് തുടങ്ങി കേരളത്തിന്റെ സാസ്കാരിക പശ്ചാത്തലം കേന്ദ്രീകരിച്ചാണ് ആദ്യകാലത്ത് മലയാള വിഭാഗത്തിലെ പഠനങ്ങൾ നടന്നിട്ടുള്ളത്. അതേസമയംതന്നെ, നാടോടി സംസ്കാര, സാഹിത്യ ഇടപെടലുകളെ കുറിച്ചും കേരളത്തിലെ ശാസ്താരാധനയെ കുറിച്ചും സർപ്പാരാധനയെ കുറിച്ചുമുള്ള പഠനങ്ങൾ ഇവിടെയുണ്ടായിട്ടുണ്ട്.
പിന്നീട്, ഡോ. കെ. എം. പ്രഭാകരവാരിയർ, ഡോ. കെ. എ. കലാവതി, ഡോ. സി. ജി. രാജേന്ദ്രബാബു, ഡോ. വി. ജയപ്രസാദ് എന്നിവരും വകുപ്പിന്റെ ചുമതല വഹിച്ചു. ഡോ. ഇ. കെ. പുഷോത്തമൻ ഉൾപ്പെടെയുള്ള അധ്യാപകർ വിസിറ്റിങ് ഫാക്കൽറ്റിയായും പ്രവർത്തിച്ചു. മലയാളവിഭാഗത്തെ മദ്രാസിലെ മലയാളി സമൂഹവുമായി ബന്ധിപ്പിക്കുന്നതിൽ ഡോ. കെ. എം. പ്രഭാകരവാരിയരും ഡോ. സി. ജി. രാജേന്ദ്രബാബുവും വഹിച്ച പങ്ക് എടുത്തു പറയേണ്ടതാണ്. മലയാള ഭാഷ ചരിത്രവുമായി ബന്ധപ്പെട്ട പ്രഭാകരവാരിയർ രചിച്ച 'പൂർവകേരളഭാഷ ' ഈ രംഗത്തെ ഏറ്റവും ശ്രദ്ധേമായ റഫറൻസ് പുസ്തകം കൂടിയാണ്.
നിലവിൽ ഡോ. പി. എം. ഗിരീഷാണ് വകുപ്പധ്യക്ഷൻ, അസിസ്റ്റന്റ് പ്രൊഫസർ ഡോ. ഒ. കെ. സന്തോഷ്, ഗസ്റ്റ് ഫാക്കൽറ്റിയായി ഡോ. സംപ്രീത കേശവനും വകുപ്പിൽ പ്രവർത്തിക്കുന്നു.
ഡോ. ചേലനാട്ട് അച്യുതമേനോൻ
ലഘുചിത്രം|ഡോ. ചേലനാട്ട് അച്യുതമേനോൻ മലയാളത്തിലെ ശ്രദ്ധേയനായ ഗദ്യകാരനും, ആദ്യകാല ഫോക് ലോർ പണ്ഡിതനുമായ ഡോ. ചേലനാട്ട് അച്യുതമേനോൻ (1894-1952) ആണ് മദ്രാസ് സർവകലാശാല മലയാളവിഭാഗത്തിന്റെ ആദ്യ വകുപ്പധ്യക്ഷൻ. 1938-ൽ ലണ്ടൻ യൂണിവേഴ്സിറ്റിയിൽനിന്ന് പി.എച്ച്.ഡി. ലഭിച്ചു.
മദിരാശി സർവ്വകലാശാലയിൽ ഓറിയന്റൽ റിസർച്ച് ഇൻസ്റ്റിറ്റ്യൂട്ട് തുടങ്ങിയപ്പോൾ അതിൽ മലയാളവിഭാഗം തലവനായി. മദിരാശി സർ‌വ്വകലാശാലയിൽ ദീർഘകാലം മലയാളവിഭാഗം തലവനായി സേവനമനുഷ്ഠിച്ച അച്യുതമേനോൻ 1938-ൽ ലണ്ടനിലേക്ക് പോയി. അവിടെ ഡോ. ബാർണറ്റിന്റെ കീഴിൽ എഴുത്തച്ഛന്റെ കൃതികളെക്കുറിച്ച് (Ezhuthachan and his age) പഠിച്ച് പി.എച്.ഡി. നേടി.
ഡോ. എസ്. കെ. നായർ
മലയാള കവിയും, വിമർശകനും സാഹിത്യകാരനുമായിരുന്നു ഡോ. എസ്. കെ. നായർ. എഴുപതിലേറേ സാഹിത്യകൃതികളുടെ കർത്താവാണ്. ആത്മകഥയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
മദ്രാസ് യൂണിവേഴ്സിറ്റിയുടെ മലയാളവിഭാഗം തലവൻ ആയിരുന്നു. മലയാളത്തിനു പുറമേ സംസ്കൃതം, തമിഴ്, ഇംഗ്ലീഷ് ഭാഷകളിലും സാഹിത്യകൃതികൾ എഴുതി. "കമ്പരാമായണം" തമിഴിൽ നിന്ന് മലയാളത്തിലേക്ക് വിവർത്തനം ചെയ്തു. “മറക്കാത്ത കഥകൾ” എന്ന ആത്മകഥ കേരള സാഹിത്യ അക്കാദമി അവാർഡിനർഹമായി. ചലച്ചിത്ര സെൻസർ ബോഡ് അംഗമായി സേവനം അനുഷ്ഠിച്ചു. ഏറെ ഹിറ്റായ ഭഗവാൻ അയ്യപ്പൻ, ഗുരുവായൂരപ്പൻ, മൂകാംബിക തുടങ്ങിയ ഭക്തിഗാനങ്ങളുടെ രചന നിർവ്വഹിച്ചു. ഗാനരചനക്ക് പുറമേ കഥകളി, ഭരതനാട്യം, മോഹിനിയാട്ടം തുടങ്ങിയ നൃത്തരൂപങ്ങൾക്ക് സംവിധാനമൊരുക്കി.
ഡോ. കെ. എൻ. എഴുത്തച്ഛൻ
മലയാളഭാഷാപണ്ഡിതനും നിരൂപകനും ആയിരുന്നു ഡോ. കെ. എൻ. എഴുത്തച്ഛൻ എന്നറിയപ്പെടുന്ന കുടിയിരിക്കൽ നാരായണൻ എഴുത്തച്ഛൻ (1911 മേയ് 21 -1981 ഒക്ടോബർ 28). ഭാരതീയ കാവ്യശാസ്ത്രഗ്രന്ഥങ്ങളെ മാർക്സിയൻ സൗന്ദര്യശാസ്ത്രത്തിന്റെ അടിസ്ഥാനത്തിൽ വ്യാഖ്യാനിയ്ക്കുകയുണ്ടായി. 1979-ൽ കേരളോദയം മഹാകാവ്യം (സംസ്കൃതം മഹാകാവ്യം) എന്ന കൃതിക്ക് കേന്ദ്ര സാഹിത്യ അക്കാദമി അവാർഡ് ലഭിച്ചു. സംസ്‌കൃത സാഹിത്യത്തിൽ കേന്ദ്ര സാഹിത്യ അക്കാദമി അവാർഡ് ലഭിച്ച ആദ്യ മലയാളിയാണ് ഡോ. കെ. എൻ. എഴുത്തച്ഛൻ.
ഡോ. കെ. എം. പ്രഭാകരവാരിയർ
ഭാഷാശാസ്ത്രജ്ഞൻ, ഭാഷാ-സാഹിത്യ ഗവേഷകൻ, അദ്ധ്യാപകൻ എന്നീ നിലകളിൽ പ്രശസ്തനായ വ്യക്തിയാണ്‌ ഡോ.കെ. എം. പ്രഭാകരവാരിയർ.(17 ഡിസംബർ 1933 - 10 ജനുവരി 2010).
1933 ഡിസംബർ 17-ന് മലപ്പുറം ജില്ലയിലെ വട്ടംകുളത്ത് സി ശങ്കരവാരിയരുടെയും കെ എം ലക്ഷ്മിക്കുട്ടി വാരസ്യാരുടേയും മകനായി ജനിച്ചു. മദ്രാസ് പ്രസിഡൻസി കോളേജിൽ നിന്ന് ബി എ ഓണേഴ്സ്(1955) പാസായി. മദ്രാസ് സർവകലാശാലയിൽനിന്ന് എം.ലിറ്റ്(1961), അണ്ണാമലൈ സർവകലാശാല യിൽനിന്ന് ഭാഷാശാസ്ത്രത്തിൽ ഡിപ്ലോമ(1969), പി.എച്ച്.ഡി (1979) ബിരുദങ്ങൾ നേടി. ‘വ്യാക്ഷേപകങ്ങളെക്കുറിച്ചൊരു പഠനം - മലയാളത്തെ മുൻനിർത്തി‘ എന്ന വിഷയത്തിലായിരുന്നു ഗവേഷണം. എഡിൻബറോ സർവകലാശാലയിൽനിന്നാണ്‌ ഭാഷാശാസ്ത്രത്തിൽ ബിരുദാനന്തരപഠനം(1972-73) നടത്തിയത്. അണ്ണാമല സർവകലാശാലാ ഭാഷാശാസ്ത്രവിഭാഗത്തിൽ ലക്ചറർ(1961-76) മദ്രാസ് സർവകലാശാല മലയാളവിഭാഗത്തിൽ റീഡർ (1976-79),പ്രൊഫസർ,വകുപ്പ് മേധാവി (1979-94)എന്നീ നിലകളിൽ പ്രവർത്തിച്ചു. വിവിധ സർവകലാശാലകളുടെ വിദഗ്ദ്ധസമിതികളിലും യു.ജി.സി., യു.പി.എസ്.സി. എന്നീ അഖിലേന്ത്യാ സമിതികളിലും അംഗമായി പ്രവർത്തിച്ചിട്ടുണ്ട്. അവസാനകാലത്ത് മദ്രാസ് സർ‌വകലാശാലയിൽ വിസിറ്റിങ് പ്രൊഫസറായിരുന്നു. രാമു കാര്യാട്ടിന്റെ 'മുടിയനായ പുത്രൻ‍‘ എന്ന ചിത്രത്തിൽ സഹ സംവിധായകനായി പ്രവർത്തിച്ച അദ്ദേഹം എട്ടു വർഷത്തോളം മദ്രാസ് ഫിലിം സെൻസർ ബോർഡ് ഉപദേശക സമിതിയിൽ അംഗമായിരുന്നു
ഡോ. സി. ജി. രാജേന്ദ്രബാബു
എഴുത്തുകാരൻ, ചലച്ചിത്രപ്രവർത്തകൻ എന്നീ നിലകളിൽ പ്രശസ്തനായ ഡോ. സി. ജി. രാജേന്ദ്ര ബാബു മദ്രാസ് സർവകലാശാല മുൻ വകുപ്പധ്യക്ഷൻ ആണ്.
മലയാളനാടകങ്ങളെപ്പറ്റി ഗവേഷണം നടത്താനാണു രാജേന്ദ്ര ബാബു മദ്രാസ് സർവകലാശാലയിൽ ചേർന്നത്. പിഎച്ച്ഡിക്കു ശേഷം അവിടെത്തന്നെ അധ്യാപകനായി. സെൻസർബോർഡ് അംഗമായി കേരളത്തിലും തമിഴ്നാട്ടിലും സേവനമനുഷ്ഠിച്ചു.
ഡോ. പി. എം. ഗിരീഷ്
എഴുത്തുകാരൻ, ഭാഷാശാസ്ത്രജ്ഞൻ എന്നീ നിലകളിൽ പ്രശസ്തനായ പ്രൊഫസർ (ഡോ.) പി. എം. ഗിരീഷ്‌ 2004ൽ ആണ് മദ്രാസ് സർവകലാശാല മലയാളവിഭാഗത്തിൽ അധ്യാപനം ആരംഭിക്കുന്നത്. നിലവിൽ വകുപ്പധ്യക്ഷനാണിദ്ദേഹം. മലയാളത്തിലെ ധൈഷണികഭാഷാശാസ്ത്രത്തിന്റെ വളർച്ച ആരംഭിക്കുന്നത് 2012ൽ പി. എം. ഗിരീഷ് എഴുതിയ അറിവും ഭാഷയും ധൈഷണികഭാഷശാസ്ത്രം : ആമുഖം എന്ന ഗ്രന്ഥത്തിലൂടെയാണ്. പുസ്തകത്തിന്റെ പേര് സൂചിപ്പിക്കുന്നതുപോലെ ധൈഷണികഭാഷാശാസ്ത്രം എന്ന നവീന പഠനമേഖലയെ മലയാളത്തിന് പരിചയപ്പെടുത്തുകയാണ് ഈ പുസ്തകം. അറിവും ഭാഷയും എന്ന ഭാഷാശാസ്ത്ര കൃതിക്ക് കേരള സാഹിത്യ അക്കാദമിയു‌‌ടെ ഐ.സി. ചാക്കോ എൻഡോവ്മെന്റ് അവാർഡ് 2015ൽ ലഭിച്ചു.
കോഴിക്കോട് ഗവ. ആർട്സ് ആൻഡ് സയൻസ് കോളേജിൽ നിന്ന് മലയാളസാഹിത്യത്തിൽ ബിരുദം
കാലിക്കറ്റ് യൂണിവേഴ്സിറ്റി മലയാളവിഭാഗത്തിൽ നിന്ന് ബിരുദാനന്തര ബിരുദം
കാലിക്കറ്റ് യൂണിവേഴ്സിറ്റി മലയാളവിഭാഗത്തിൽ നിന്ന് ഭാഷാശാസ്ത്രത്തിൽ എം. ഫിൽ ('കേരളത്തിലെ ആചാരഭാഷ’(1992))
കാലിക്കറ്റ് യൂണിവേഴ്സിറ്റി മലയാളവിഭാഗത്തിൽ പ്രോജക്ട് ഫെല്ലോയായിരുന്നു. സംസ്കൃതസർവകലാശാല, കാലടി; സെൻട്രൽ ഇൻസ്റ്റിറ്റ്യൂട്ട് ഓഫ് ഇന്ത്യൻ ലാംഗ്വേജസ്, മൈസൂർ; റീജണൽ ഇൻസ്റ്റിറ്റ്യൂട്ട് ഓഫ് എഡ്യൂക്കേഷൻ, മൈസൂർ എന്നിവിടങ്ങളിൽ അധ്യാപകനായി പ്രവർത്തിച്ചു. സാമൂഹികശ്രേണീകരണവും മലയാളസാഹിത്യവും എന്ന പഠനത്തിന് കേന്ദ്രസാംസ്കാരിക വകുപ്പിന്റെ ജൂനിയർ റിസർച്ച് ഫെല്ലോഷിപ്പ് ലഭിച്ചു.
ചെന്നൈ മലയാളികളുടെ ഭാഷാദേശവും സ്വത്വവും എന്ന പഠനത്തിന് യു.ജി.സി മേജർ റിസർച്ച് പ്രോജക്ട് ഫെലോഷിപ്പ് ലഭിച്ചു.
പ്രധാനകൃതികൾ
ഡോ. ഒ. കെ. സന്തോഷ്‌
എഴുത്തുകാരൻ, ദലിത് ചിന്തകൻ, രാഷ്ട്രീയ നിരീക്ഷകൻ തുടങ്ങിയ മേഖലകളിൽ പ്രശസ്തനായ ഡോ. ഒ. കെ. സന്തോഷ് മദ്രാസ് സർവകലാശാല മലയാളം വിഭാഗം അസിസ്റ്റന്റ് പ്രഫസറായി 2014 മുതൽ പ്രവർത്തിച്ചു വരുന്നു. എറണാകുളം മഹാരാജാസ് കോളേജിലെ മുൻ അധ്യാപകനാണ്. സ്വത്വരാഷ്ട്രീയം: പാഠവും പ്രശ്നവൽക്കരണവും ദലിത് ആത്മകഥകൾ മുൻനിർത്തി ഒരു പഠനം എന്ന വിഷയത്തിൽ മഹാത്മാഗാന്ധി സർവകലാശാല യിൽ നിന്നും പി.എച്ച്.ഡി. ബിരുദം നേടി. ഈ പ്രബന്ധം 'അനുഭവങ്ങൾ അടയാളങ്ങൾ : ദലിത്, ആഖ്യാനം, രാഷ്ട്രീയം' എന്ന പേരിൽ 2022 മദ്രാസ് സർവകലാശാല മറീന ക്യാമ്പസിലെ പ്ലാറ്റിനം ജൂബിലി ഓഡിറ്റോറിയത്തിൽ വെച്ച് പ്രകാശനം ചെയ്തു.
തിരസ്കൃത ജീവിതങ്ങളുടെ അനുഭവാഖ്യാനങ്ങളെ ഗവേഷണാത്മകമായി സമീപിക്കുന്ന പ്രസ്തുത പുസ്തകം നിയമരംഗത്തും മനുഷ്യാവകാശപോരാട്ടങ്ങളിലും ഒരുപോലെ ശ്രദ്ധേയനായ മദ്രാസ് ഹൈക്കോടതി റിട്ടയേർഡ് ജഡ്ജി ജസ്റ്റീസ് കെ.ചന്ദ്രു, മുതിർന്ന മാധ്യമ പ്രവർത്തകനും മനുഷ്യാവകാശപ്രവർത്തകനുമായ ബി.ആർ.പി.ഭാസ്ക്കറിന് നൽകിയാണ് പ്രകാശനം ചെയ്തത്.
പ്രസിദ്ധീകരിച്ച കൃതികൾ :
പ്രവർത്തനം
മലയാളവ്യാകരണം, ഭാഷാശാസ്ത്രം, ഫോക് ലോർ, സാഹിത്യസിദ്ധാന്തങ്ങൾ, തിയേറ്റർ പഠനങ്ങൾ എന്നിവയ്ക്ക് പ്രഥമ ആധികാരപഠനഗ്രന്ഥങ്ങൾ ഉണ്ടായത് ഈ ഭാഷാവിഭാഗത്തിൽനിന്നായിരുന്നു. അനേകം പ്രഗത്ഭരായ അധ്യാപകരെയും എഴുത്തുകാരെയും ഗവേഷകരെയും വാർത്തെടുക്കാൻ മലയാളവിഭാഗത്തിന് ഇതിനകം കഴിഞ്ഞിട്ടുണ്ട്.
എം.ഫിൽ, പിഎച്ച്.ഡി. ബിരുദത്തിന്റെ ഭാഗമായി അവർ സമർപ്പിച്ച പ്രബന്ധങ്ങൾ പലതും ശ്രദ്ധാർഹങ്ങളാണ്. ചിലത് പ്രസിദ്ധീകരിച്ചിട്ടുമുണ്ട്. ഒരു ഇന്ത്യൻ സർവകലാശാലയിൽനിന്ന് മലയാളപഠനത്തിന് ആദ്യമായി (1951) പി.എച്ച്.ഡി. ബിരുദം നൽകിയതും മദ്രാസ് സർവകലാശാലയാണ്. മലയാളഗവേഷണചരിത്രത്തിൽ പ്രാധാന്യം ചെലുത്തുന്ന രീതിയിൽ പ്രതിഷ്ഠനേടിയ ചില ഗവേഷണപ്രബന്ധങ്ങളുടെയും രീതി ശാസ്ത്രങ്ങളുടെയും മാതൃകകൾ ഇവിടെ നിന്ന് ഉണ്ടായിട്ടുണ്ട്.
ആധുനികഭാഷാശാസ്ത്രത്തിന്റെ വ്യത്യസ്ത മേഖലകളെ പരിചയപ്പെടുത്തുന്ന അടിസ്ഥാനഗ്രന്ഥങ്ങൾ മലയാളഭാഷയ്ക്ക് നൽകുന്നതോടൊപ്പം ഈ മേഖലയിലെ ഗവേഷണസംരംഭങ്ങൾക്ക് തുടക്കംകുറിക്കുകയും ചെയ്തിരുന്നു മദ്രാസ് സർവകലാശാല മലയാളവിഭാഗം മുൻ വകുപ്പധ്യക്ഷൻ കെ.എം. പ്രഭാകരവാരിയർ.
അതിന്റെ തുടർച്ചയെന്നോണം ഭാഷാശാസ്ത്രത്തിന്റെ പുത്തൻമേഖലകളായ സാമൂഹിക ഭാഷാശാസ്ത്രം, വിമർശനാത്മക ഭാഷാശാസ്ത്രം, ധൈഷണിക ഭാഷാശാസ്ത്രം, ന്യൂറോ സൗന്ദര്യശാസ്ത്രം എന്നിവയെ പരിചയപ്പെടുത്തുന്ന ഗ്രന്ഥങ്ങളും പ്രബന്ധങ്ങളും ഗവേഷണപദ്ധതികളും ഇപ്പോൾ ഈ വകുപ്പിൽ സജീവമായി നടക്കുന്നുണ്ട്.
മലയാളഭാഷാപഠനരംഗത്ത് ശക്തമായൊരു യുവനിര ഉയർന്നുവരുന്നുവെന്നതിന്റെ സാക്ഷ്യപത്രമായിരിക്കും ഈ ഗ്രന്ഥം. ഭാഷാവിഭാഗം സാമൂഹികോന്നമനത്തിന് എന്ന ലക്ഷ്യത്തെ സാധൂകരിക്കുന്ന തരത്തിൽ 'ചെന്നൈ മലയാളികളുടെ ഭാഷാമനോഭാവം', 'കേരളത്തിലെ രാഷ്ട്രീയവ്യവഹാരഭാഷ' എന്നീ ഗവേഷണ പ്രോജക്ടുകൾ ഈ വിഭാഗത്തിൽനിന്നുണ്ടായി.
ഡോ. എസ്. കെ. നായർ സ്മാരക എൻഡോവ്മെന്റ് പ്രഭാഷണം
മദ്രാസ് സർവകലാശാല മലയാളവിഭാഗം മുൻ അധ്യക്ഷനും സാഹിത്യകാരനുമായിരുന്ന ഡോ. എസ്. കെ. നായരുടെ സ്മരണാർത്ഥം മലയാളവിഭാഗം ഏർപ്പെടുത്തിയ എൻഡോവ്മെന്റ് പ്രഭാഷണമാണ് ഡോ. എസ്. കെ. നായർ സ്മാരക എൻഡോവ്മെന്റ് പ്രഭാഷണം. വർഷംതോറും മദ്രാസ് സർവകലാശാല മറീന ക്യാമ്പസിലെ പ്ലാറ്റിനം ജൂബിലി ഓഡിറ്റോറിയത്തിൽ വച്ച് ഇത് നടന്നുവരുന്നു. കോവിഡിന്റെ പശ്ചാത്തലത്തിൽ 2021, 2022 വർഷത്തെ പ്രഭാഷണങ്ങൾ ഓൺലൈനിൽ ആണ് നടന്നത്.
കുമാരനാശാൻ സ്മാരക എൻഡോവ്മെന്റ് പ്രഭാഷണം
മദ്രാസ് സർവകലാശാല മലയാളവിഭാഗത്തിന്റെയും ആശാൻ മെമ്മോറിയാൽ അസോസിയേഷൻ, ചെന്നൈയുടെയും സംയുക്താഭിമുഖ്യത്തിൽ മലയാളത്തിന്റെ പ്രിയ കവി കുമാരനാശാന്റെ സ്മരണാർത്ഥം ഏർപ്പെടുത്തിയ എൻഡോവ്മെന്റ് പ്രഭാഷണമാണ് കുമാരനാശാൻ സ്മാരക എൻഡോവ്മെന്റ് പ്രഭാഷണം. വർഷംതോറും മദ്രാസ് സർവകലാശാല മറീന ക്യാമ്പസിലെ പ്ലാറ്റിനം ജൂബിലി ഓഡിറ്റോറിയത്തിൽ വച്ച് ഇത് നടന്നുവരുന്നു. കോവിഡിന്റെ പശ്ചാത്തലത്തിൽ 2021, 2022 വർഷത്തെ പ്രഭാഷണങ്ങൾ ഓൺലൈനിൽ ആണ് നടന്നത്.
കെപിഎസി സുവർണ ജൂബിലി എൻഡോവ്മെന്റ് പ്രഭാഷണം
മദ്രാസ് സർവകലാശാല മലയാളവിഭാഗത്തിന്റെയും ചെന്നൈ മലയാളീസിന്റെയും സംയുക്താഭിമുഖ്യത്തിൽ കെ. പി. എ. സി. യുടെ സുവർണ ജൂബിലി ആഘോഷങ്ങളുടെ ഭാഗമായി ഏർപ്പെടുത്തിയ എൻഡോവ്മെന്റ് പ്രഭാഷണമാണ് കെ. പി. എ. സി. സുവർണ ജൂബിലി എൻഡോവ്മെന്റ് പ്രഭാഷണം. വർഷംതോറും മദ്രാസ് സർവകലാശാല മറീന ക്യാമ്പസിലെ പ്ലാറ്റിനം ജൂബിലി ഓഡിറ്റോറിയത്തിൽ വച്ച് ഇത് നടന്നുവരുന്നു. കോവിഡിന്റെ പശ്ചാത്തലത്തിൽ 2021, 2022 വർഷത്തെ പ്രഭാഷണങ്ങൾ ഓൺലൈനിൽ ആണ് നടന്നത്.
നവതി ആഘോഷം
1927ൽ സ്ഥാപിച്ച മദ്രാസ് സർവകലാശാലയിലെ മലയാളവിഭാഗം നവതിയിലെത്തിയത് 2017ൽ ആണ്. ഒരു വർഷം നീണ്ടുനിൽക്കുന്ന പരിപാടികളോടെയാണു നവതിയാഘോഷം നടന്നത്. 2017 ജനുവരി 24നു രാവിലെ തുഞ്ചത്ത് എഴുത്തച്ഛൻ മലയാളം സർവകലാശാല വൈസ് ചാൻസിലർ ഡോ. കെ. ജയകുമാറാണ് നവതി ആഘോഷം ഉദ്ഘാടനം ചെയ്തത്. മദ്രാസ് സർവകലാശാലയിലെ മലയാളവിഭാഗം ചരിത്രത്തിന്റെ ഭാഗമാണ്. ഒരുകാലത്തു കേരളത്തിലെ കോളജുകളെല്ലാം മദ്രാസ് സർവകലാശാലയുടെ ഭാഗമായിരുന്നു. അതുകൊണ്ടുതന്നെ മദ്രാസ് സർവകലാശാലയിൽ രാജ്യത്തെ ആദ്യത്തെ മലയാള വിഭാഗത്തിനു രൂപം നൽകുകയെന്നതു സ്വാഭാവികമായ കാര്യമാണ്. വർഷങ്ങൾക്കു മുൻപു മലയാള ഭാഷയ്ക്കു വേണ്ടി രൂപീകരിക്കപ്പെട്ട സർവകലാശാലാ വിഭാഗം മറുനാട്ടിൽ ഇപ്പോഴും സജീവമായി പ്രവർത്തിക്കുന്നുവെന്നത് ഏറെ ശ്രദ്ധേയമായ കാര്യമാണ്.
ഓപ്പൺ വിന്റോ
ലഘുചിത്രം|ഓപ്പൺ വിന്റോയുടെ ലോഗോമദ്രാസ് സർവകലാശാല മലയാളവിഭാഗം വിദ്യാർത്ഥികളുടെ ക്രിയാത്മകവും ഗവേഷണപരവുമായ പ്രവർത്തനങ്ങളുടെ ഏകോപനം സാധ്യമാക്കുന്ന വിദ്യാർത്ഥി കൂട്ടായ്മയാണ് ഓപ്പൺ വിന്റോ(Open Window).
മലയാളവകുപ്പിലെ വിദ്യാർത്ഥികളുടെ പാഠ്യ പാഠ്യേതരപ്രവർത്തനങ്ങളുടെ ഏകോപനത്തിലും നടത്തിപ്പിലും ഓപ്പൺ വിന്റോ ക്രിയാത്മകമായ പ്രവർത്തനമാണ് കാഴ്ച്ചവെക്കുന്നത്.
ദേശീയ - അന്തർദേശീയ സെമിനാറുകൾ, ചർച്ചകൾ, പേപ്പർ അവതരണങ്ങൾ, നാടകാവതരണങ്ങൾ, ചലച്ചിത്ര മേളകൾ, സാംസ്കാരിക സദസ്സുകൾ തുടങ്ങിയവ ഓപ്പൺ വിന്റോയുടെ നേതൃത്വത്തിൽ നടന്നു വരുന്നു.
ചർച്ചകൾ
ഓപ്പൺ വിന്റോയുടെ നേതൃത്വത്തിൽ നടക്കുന്ന പ്രതിവാര ചർച്ചയാണ് 'സൊറ : കൂടെയിരിക്കാം കൂട്ടം പറയാം '. വ്യത്യസ്തങ്ങാളായ വിഷയങ്ങളെ അധികരിച്ചുകൊണ്ട് നടക്കുന്ന ചർച്ചയിൽ വിദ്യാർഥികളും അധ്യാപകരും പങ്കെടുക്കുന്നു. ഈ പരിപാടിയുടെ ഭാഗമായി വിദ്യാർത്ഥികളുമായി സംവദിക്കാൻ സാംസ്‌കാരിക പ്രവർത്തകർ, അധ്യാപകർ, എഴുത്തുകാർ തുടങ്ങിയവരും എത്താറുണ്ട്.
അന്താരാഷ്ട്ര ചലച്ചിത്രമേളകൾ
ഓപ്പൺ വിന്റോയുടെ നേതൃത്വത്തിൽ നടക്കുന്ന മറ്റൊരു ശ്രദ്ദേയമായ പരിപാടിയാണ് ദ്വിദിന രാജ്യാന്തര ചലച്ചിത്രമേളയായ UNOM MDIFF (Malayalam Department International Film Festival) ലഘുചിത്രം|2022ലെ MDIFF സംഘാടകർക്കുള്ള ടാഗുകൾ.
മറീന കാമ്പസിലെ പ്ലാറ്റിനം ജൂബിലി ഓഡിറ്റോറിയത്തിലാണ് പ്രദർശനം നടത്തുക. രാവിലെ ഒൻപത് മുതൽ രാത്രി എട്ടുവരെയാണ് പ്രദർശനം. കൃത്യമായ ഇടവേളകളിൽ വിവിധ ഭാഷകളിലുള്ള ചലച്ചിത്രങ്ങൾ അവതരിപ്പിക്കും. പ്രവേശനം സൗജന്യമാണ്. സർവകലാശാലയിലെ മുഴുവൻ വിദ്യാർത്ഥികളെയും ഉൾക്കൊള്ളിച്ചുകൊണ്ടുള്ള വിപുലമായ പരിപാടിയാണിത്.
ചെന്നൈ മലയാളികൾ
മറ്റേതു സർവകലാശാലകളിലെ മലയാളവിഭാഗത്തേക്കാളും ജനകീയമാണ് മദ്രാസ് സർവകലാശാലയിലെ മലയാളവിഭാഗം. ചെന്നൈ മലയാളികൾ ഇതു തങ്ങളുടെ സ്വന്തം സ്ഥാപനമായി കാണുന്നുവെന്നതുതന്നെയാണിതിനു കാരണം. തുടക്കം മുതൽ മദ്രാസിലെ മലയാളി സമൂഹവുമായി ഇഴചേർന്നായിരുന്നു മലയാള വിഭാഗത്തിന്റെ പ്രവർത്തനം. മലയാള വിഭാഗം സംഘടിപ്പിക്കുന്ന ഏതു പരിപാടികളിലും സജീവ സാന്നിധ്യമാണ് ചെന്നൈ മലയാളികൾ. ഗവേഷണ പ്രബന്ധത്തിന്റെ അവതരണ വേളകളിൽ പോലും സദസ്സിൽ കയ്യടിയുമായി മലയാളി സമൂഹം നിറയും. മലയാളി സംഘടനകളുമായി യോജിച്ചു പരിപാടികൾ സംഘടിപ്പിക്കുന്ന കാര്യത്തിലും മലയാളവിഭാഗം മടി കാണിക്കാറില്ല. ചെന്നൈയിലെ മലയാളി സമൂഹത്തിന്റെ പിന്തുണയാണ് മലയാളവിഭാഗത്തിന്റെ വലിയ ശക്തിയെന്നു വകുപ്പധ്യക്ഷൻ പ്രൊഫസർ ഡോ. പി. എം. ഗിരീഷ് പറയുന്നു. കേരളത്തിനു പുറത്ത് മലയാളവിഭാഗം സജീവമായി നിലനിൽക്കുന്നതിനു പിന്നിൽ ഈ ജനകീയ പിന്തുണയുടെ ശക്തി തള്ളിക്കളയാനാവില്ല. മലയാള വിഭാഗത്തിലെ മൂന്ന് എൻഡോവ്മെന്റുകളിൽ രണ്ടും ചെന്നൈയിലെ മലയാളി സമൂഹത്തിന്റെ പങ്കാളിത്തത്തോടെ രൂപീകരിച്ചതാണ്.
പുഞ്ചവയൽ (കണ്ണൂർ)
=പുഞ്ചവയൽ=
കണ്ണൂർ ജില്ലയിലെ കണ്ണപുരം ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ചെറിയ ഗ്രാമപ്രദേശം ആണ് പുഞ്ചവയൽ. കിഴക്ക് വെള്ളിക്കീൽ പുഴ മുതൽ പടിഞ്ഞാറ് ചുണ്ട വരെ നീണ്ടു കിടക്കുന്ന വയലിന്റെ ഒരു ഭാഗവും അതിന്റെ വയൽ കരയുമാണ് പുഞ്ചവയൽ. വയലുകളും കുന്നുകളും കുളങ്ങളും തോടും നിറഞ്ഞ മനോഹരമായ ഒരു പ്രദേശമാണ് പുഞ്ചവയൽ.ഇവിടെ പ്രധാനമായും നെൽകൃഷി ആണ്‌ കൂടാതെ കശുവണ്ടി,മാവ്,തെങ്ങ് മുതലായവയും ഇവിടെ കാണാം.കിഴക്ക് വെള്ളിക്കീൽ മുതൽ പടിഞ്ഞാറ് ചുണ്ട വരെ നീണ്ടുകിടക്കുന്ന തോടും ഇരുവശങ്ങളിലുമായി ഏക്കർ കണക്കിന് വയലുകളും ആണ്.‌കണ്ണപുരം പഞ്ചായത്തിലെ പ്രധാന പാട ശേഖരങ്ങളിൽ ഒന്നാണ്.
പ്രതേകതകൾ
ഇവിടെ പ്രധാന പെട്ട കുളം ആണ് "പെറോളം"
സമീപപ്രദേശങ്ങൾ
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
രാമേശ്വർ ലാൽ ദുഡി
അവലംബങ്ങൾ
വർഗ്ഗം:രാജസ്ഥാനിൽ നിന്നുമുള്ള രാഷ്ട്രീയപ്രവർത്തകർ
ഓപ്പൺ ബൈറ്റ്
ലഘുചിത്രം|ആന്റീരിയർ ഓപ്പൺ ബൈറ്റ്. മുൻ വശത്തെ പലക പല്ലുകൾ തമ്മിൽ വിടവ് ശ്രദ്ധിക്കുക്് പകരം=Line drawing of upper and lower teeth in an overjet arrangement.|ലഘുചിത്രം|ഒവർ ബൈറ്റും ഓവർ ജെറ്റും സാധാരന അളവ്. മനുഷ്യന്റെ പല്ലുകളെ ബാധിക്കുന്ന ഒരു തരം ദന്തവൈകൃതം ആണ് ഓപ്പൺ ബൈറ്റ്. ഇത്തരത്തിലുള്ള ദന്തവൈകൃതത്തിൽ മുൻ വരിയിലേയോ പിറകിലേയോ പല്ലുകൾ തമ്മിൽ ലംബമായ കൂടിച്ചേർച്ച ഉണ്ടാകില്ല,. പകരം പല്ലുകൾ തമ്മിൽ ലംബമായ വിടവോ അല്ലെങ്കിൽ സമ്പർക്കം മാരമോരം കാണപ്പെടുന്നു. "ഓപ്പൺ ബൈറ്റ്" എന്ന പദം 1842-ൽ കെയർവെല്ലി എന്ന ദന്തവൈദ്യനാണ് ആദ്യമായി ഉപയോഗിച്ചത്. വ്യത്യസ്ത രചയിതാക്കൾ ഓപ്പൺ ബൈറ്റിനെക്കുറിച്ച് വ്യത്യസ്ത രീതികളിൽ വിവരിച്ചിട്ടുണ്ട്. ഓവർബൈറ്റ് സാധാരണ പല്ലുകളിൽ ഉണ്ടാവുന്ന ഓവർ ലാപ്പിനേക്കാൾ കുറവായിരിക്കുമ്പോൾ ഉണ്ടാകുന്നുവെന്ന് ചില എഴുത്തുകാർ അഭിപ്രായപ്പെടുന്നു. എന്നാൽ മറ്റു, ഓപ്പൺ ബൈറ്റ് തിരിച്ചറിയുന്നത് ഇൻസൈസർ പല്ലുകൾ അഗ്രഭാഗങ്ങളിൽ കൂട്ടി മുട്ടുമ്പോഴാണ് ഉണ്ടാവുന്നതെന്ന് വാദിക്കുന്നു. അവസാനമായി, ചില ഗവേഷകർ പ്രസ്താവിച്ചിരിക്കുന്നത്, ഓപ്പൺ കണ്ടെത്തുന്നതിന് പലക പല്ലുകൾ തമ്മിൽ ബന്ധമേ ഉണ്ടായിരിക്കരുത് എന്നാണ്.
ഓപ്പൺ ബൈറ്റിന്റെ ചികിത്സ സങ്കീർണ്ണവും ദീർഘകാല സ്ഥിരതയില്ലാത്തതുമായതിനാൽ ഓർത്തോഡോണ്ടിസ്റ്റുകൾക്ക് ഇത് എപ്പോഴും ഒരു വെല്ലുവിളിയാണ്. ഈ അവസ്ഥ തിരികെ വരാതിരിക്കാനുള്ള ശ്രമങ്ങൾ പിന്തുടർന്നാലും ചില കേസുകളിൽ റിലാപ്സ് ഉണ്ടാവുക തന്നെ ചെയ്യും.
കാരണങ്ങൾ
ഓപ്പൺ ബൈറ്റ് നിരവധി കാരണങ്ങൾ കൊണ്ടുണ്ടാകാമെന്ന് കണ്ടെത്തിയിയിട്ടുണ്ട്. പ്രധാനമായും മുഖത്തേ പേശികളുടെ ചലനം നിമിത്തം പല്ലുകൾ ഉറപ്പിച്ചിരിക്കുന്ന അൽവിയോളാർ അസ്ഥിയിൽ സ്ഥിരമായി ഒരു തരം മർദ്ദം ഉണ്ടാകുന്നുണ്ട്. ഇത് പല്ലുകളുടെ സ്ഥാന നിർണ്ണയത്തിനു കാരണമാകുന്നു. എന്നാൽ നാവിന്റേയും ചുണ്ട്, കവിൾ എന്നിവയുടേയും സമ്മർദ്ദം പല്ലുകളിൽ ഒരു സന്തുലിതാവസ്ഥ സൃഷ്ടിക്കുകയും പല്ലുകൾ സമ്മർദ്ദം ശൂന്യമാകുന്ന ഈ സ്ഥാനത്ത് നിലയുറപ്പിക്കുകയും ചെയ്യുന്നു.
ഈ സന്തുലിതാവസ്ഥ എപ്പോഴൊക്കെ നഷ്ടപ്പെടുന്നുവോ അപ്പോഴൊക്കെ അത് പല്ലുകളേയും അതുറപ്പിച്ചിരിക്കുന്ന അസ്ഥികളേയും ബാധിക്കുന്നു. ഉദാഹരണത്തിന് വലിപ്പമുള്ള നാവുള്ള ഒരാൾക്ക് ആ നാവിന്റെ മർദ്ദം ചുണ്ടുകളുടെ മർദ്ദത്തേക്കാൾ കൂടിയിരിക്കാം. അതിനാൽ പല്ലുകൾ പുറത്തേക്ക് തള്ളി വരാനുള്ള സാധ്യത അധികമാണ്. ചില ലാബ് പരീക്ഷണങ്ങളിൽ നാവുകൾ മുറിച്ച് കളഞ്ഞ് ഈ അവസ്ഥയെക്കുറിച്ച് പഠനം നടത്തിയിട്ടുണ്ട്. ഒരു പല്ല് പറിക്കുമ്പോൾ അതിനെതിരെയുള്ള പല്ല് ആ സ്ഥാനത്തേയ്ക്ക് മുളച്ചു വരുന്ന അവസ്ഥയുണ്ട്. ഇതിനെ സുപ്രാ ഇറപ്ഷൻ എന്നാണ് വിളിക്കുക. ഇത് പേശികളുടെ സന്തുലിതാവസ്ഥ അനുസരിച്ച് വ്യത്യാസപ്പെട്ടിരിക്കും. സന്തുലിതാവസ്ഥ എത്തുന്നതു വരെ പല്ലു മുളച്ചു കൊണ്ടിരിക്കാനും സാധ്യത ഏറെയാണ്. ഈ തത്വപ്രകാരമാണ് ആന്റീരിയർ ഓപ്പൺ ബൈറ്റിന്റെ കാരണങ്ങളെ വർഗ്ഗീകരിക്കുന്നത്.
ജനിതകമായ കാരണങ്ങൾ മൂലവും അസ്ഥികളെ ബാധിക്കുന്ന് ആന്റീരിയർ ഓപ്പൺ ബൈറ്റ് ഉണ്ടാവാം. ഭക്ഷണത്തിലെ അല്ലെങ്കിൽ വിഴുങ്ങുന്ന ശീലങ്ങൾ കൊണ്ടും ഓപ്പൺ ബൈറ്റ് ഉണ്ടാവാം. പാൽ പല്ലുകളിൽ നിന്ന് സ്ഥിര ദന്തങ്ങളിലേയ്ക്കുള്ള മാറ്റം സാവധാനത്തിലായാലും ഓപ്പൺ ബൈറ്റിനു കാരണമാകാം എന്നു ചിലർ വാദിക്കുന്നു. .
ചില പ്രധാന കാരണങ്ങൾ താഴെ പറയുന്നവയാണ്.
കുഞ്ഞുങ്ങളിലെ ആഹാരശീലവുമായി ബന്ധമില്ലാത്ത വിരൽ കുടിക്കുകയോ അല്ലെങ്കിൽ പാസിഫയർ ചപ്പുകയോ ചെയ്യുന്നതും ആന്റീരിയർ ഓപ്പൺ ബൈറ്റുമായി ബന്ധമുണ്ടെന്ന് തെളിയിക്കപ്പെട്ടിട്ടുണ്ട്. ഈ ശീലങ്ങൾ നിർത്തലാക്കുന്നതോടെ ഓപ്പൺ ബൈറ്റ് താനെ ശരിയാകുന്നതായും കണ്ടിട്ടുണ്ട്. എന്നാൽ ചില സന്ദർഭങ്ങളിൽ വിരൽ കുടി ശീലം നിർത്തലാക്കിയാലും ഉണ്ടായ ഓപ്പൺ ബൈറ്റ് സ്ഥലത്ത് നാക്കുകൾ തള്ളുന്ന ശീലം ഉണ്ടായേക്കാം. വിരൽ കുടി നിർത്തിയാലും നിലനിൽക്കുകയും പല്ലുകൾ താനെ ശരിയാകുന്നതിനെ തടസ്സ്പെടുത്തുകയും ചെയ്യാം. കുട്ടിക്കാലത്ത് നാവ് വായിലെ പേശികളെ താരതമ്യം ചെയ്യുമ്പോൾ വലുതാണെന്നു കാണാം. ഇതു മൂലം അൽവിയോളാർ അസ്ഥികൾക്കിടയിലേക്ക് നാവ് തള്ളി വരുന്നതായി കാണാം. എന്നിരുന്നാലും താടിയെല്ലും താമസിയാതെ നാവിനേക്കാളും വളർച്ച പ്രാപിക്കുകയും ചുണ്ടുകളും നാവും തമ്മിലുള്ള സന്തുലിതാവസ്ഥ ഉണ്ടാവുകയും ചെയ്യുന്നു.
മുന്നിലെ ഓപ്പൺ ബൈറ്റ്
ലഘുചിത്രം|24 വയസ്സുള്ള ഒരാളിൽ നാക്കു തള്ളൽ മൂലമുണ്ടായ ആന്റീരിയർ ഓപ്പൺ ബൈറ്റ്. മുൻ വശത്തെ പലകപ്പല്ലുകൾ തമ്മിൽ ചേർച്ച ഇല്ലാതിരിക്കയോ തമ്മിൽ വിടവുകൾ കാണപ്പെടുകയോ ചെയ്യുന്നതാണ് മുന്നിലെ ഓപ്പൺ ബൈറ്റ് മാൽഓക്ക്ലൂഷൻ. മുന്നിലെ പല്ലുകൾക്കിടയിൽ എന്തെങ്കിലും തരം പ്രതിബന്ധങ്ങൾ ഉണ്ടാകുമ്പോഴാണ് ഇത് കാണപ്പെടൂന്നത്. ഭക്ഷണത്തിലെ ശീലങ്ങൾ അതായത് നാക്ക് മുൻ വശത്തെ വിടവിലേക്ക് തള്ളുക, അല്ലെങ്കിൽ വിരൽകുടിക്കുന്ന ശീലം, അല്ലെങ്കിൽ പാസിഫയർ അധിക കാലം ഉപയോഗിക്കുക എന്നിവയാണ് ഇതിനുള്ള കാരണങ്ങൾ. 2 വയസ്സിനു മുകളിലെ പ്രായക്കാരിൽ വിരൽ കുടിക്കുന്ന ശീലമുണ്ടെങ്കിൽ മുൻവരിയിലെ പല്ലുകൾ പൊന്താനും ഓപ്പൺ ബൈറ്റ് ഉണ്ടാവാനും ഇത് തുടർന്ന് പിന്നീട് നാക്കു തള്ളുന്ന ശീലാമായി നില നിൽകകനുമുള്ള സാധ്യത അധികമാണ്. കീഴ് താടിയെല്ലിന്റെ വളർച്ച കുറയാനും മുൻ വശത്തെ പല്ലുകൾ താഴെയുള്ള പല്ലുകളെ അപേക്ഷിച്ച് അധികം പൊന്തിവരാനും സാധ്യത ഏറുന്നു. ഈ കുട്ടികളിൽ ചിലപ്പോൾ വശങ്ങളിലെ പല്ലുകൾ തമ്മിലുള്ള കൂടിച്ചേരൽ തടസ്സപ്പെടാം. കോമ്പല്ലുകളോ മോളാറുകളോ തമ്മിൽ കൂടിച്ചേരൽ ഇല്ലാതെ വരാം.
കുഞ്ഞുങ്ങളിലെ പാസിഫയറിന്റെ ഉപയോഗം 18 മാസത്തിൽ കൂടുതൽ നിലനിക്കുകയാണെങ്കിൽ ദന്തവൈകൃതം ഉണ്ടായേക്കാം. സ്ഥിര ദന്തങ്ങൾ മുളക്കുന്നതോടെ പാസിഫയർ ചപ്പുന്ന ശീലം നിർത്തുകയാണെങ്കിൽ പ്രശ്നം താനെ ഒഴിവാകുന്നതായി കണ്ടിട്ടുണ്ട്. ചില സങ്കീർണ്ണമായ ശീലങ്ങൾ മാറ്റിയെടുക്കണമെങ്കിൽ സ്വഭാവം തന്നെ മാറ്റിയെടുക്കാൻ സൈക്കോളജിസ്റ്റുകളുടെ സഹായം വേണ്ടിവന്നേക്കാം. വിരൽ കുടി എന്തു ചെയ്തിട്ടും മാറുന്നില്ല എങ്കിൽ അവസാന കയ്യായി ടങ് ക്രിബ്ബുകൾ പല്ലിൽ ഉറപ്പിക്കുന്നത് പരീക്ഷിക്കാം.